title: Prolog

text: Tällöin kyselyssä voidaan käyttää muuttujaa. Muuttuja alkaa prologin syntaksissa isolla alkukirjaimella. Esimerkiksi kysely "kaunis(X)." antaa tulokseksi ensin "maija" ja sitten "liisa"; prologilla siis voidaan hakea kaikki kyselyyn sopivat vastaukset.


title: Prolog

text: Säännön merkkinä on :- -merkkiyhdistelmä. Jos on kurjaa kun sataa ja tuulee, se kerrotaan prologille


title: Prolog

text: Säännöissä voidaan käyttää muuttujia kuvaamaan haluttuja faktojen yhteyksiä:


title: Prolog

text: Näiden ohjelmarivien jälkeen voidaan joko kysyä onko liisa sopiva vaimoehdokas, tai etsiä kaikki sopivat. Kyselyt ovat "vaimoehdokas(liisa)." ja (muuttujan nimellä ei ole tässä merkitystä) "vaimoehdokas(Nimi)".


title: Prolog

text: Prologin edut näkyvät vasta rekursiivisissa ohjelmissa, jossa sääntö määritellään itsensä kautta. Esimerkiksi luonnolliset luvut voidaan määritellä kahdella säännöllä: 1) nolla on luonnollinen luku ja 2) jokaisella luonnollisella luvulla on seuraaja, joka on myös luonnollinen luku. Prologilla tämä sanottaisiin


title: Prolog

text: Tällöin kysely "luku(X)." antaisi vastauksia "0", "s(0)", "s(s(0))", s(s(s(0)))" jne. rajattomasti.


title: Prolog

text: Vastaavasti esimerkiksi esi-isä on joko isä tai isän esi-isä, siis


title: Prolog

text: Tällöin prologin ongelmat toisaalta jo nousevat esiin. Periaatteessa viimeisin sääntö olisi voitu kirjoittaa toisinpäin, siis "esi_isa(X, Y) :- esi_isa(X, Z), isa(Z, Y).", mutta prologin suoritusjärjestyksen vuoksi tämä johtaisi ikuiseen silmukkaan kyselyssä.


title: Prolog

text: Prologia käytetään muun muassa tekoälysovelluksien tekemiseen. Prolog sai paljon mainetta 1980-luvulla kun se valittiin Japanissa kaavailtujen "viidennen sukupolven tietokoneiden" ohjelmointikieleksi. 1980-luvun lopulla se yleistyi myös harrastekäytössä kun Borland toi markkinoille Prologin PC-tietokoneisiin. Tästä kehittyi vaiheittain nykyinen Visual Prolog-kehitin.


title: Metoikit

text: Metoikit () olivat antiikin Ateenassa asuvat vieraspaikkakuntalaiset. Useimmat heistä olivat kreikkalaisia, mutta heidän joukossaan oli myös barbaareja, kuten foinikialaisia ja fryygialaisia. Heitä oli ehkä puolet varsinaisten kansalaisten lukumäärästä, eli noin 20 000.


title: Metoikit

text: Metoikkeja koskivat samat velvollisuudet kuin kansalaisia, mutta he maksoivat myös erillistä veroa ("metoikion"). Metoikit eivät saaneet omistaa taloja eivätkä maata. He palvelivat Ateenan armeijassa raskasaseistettuna hopliitteina, kevytaseistettuina tai laivastossa. Metoikit toimivat pääasiassa käsiteollisuuden ja kaupankäynnin piirissä.


title: Metoikit

text: Perikleen vuonna 451 eaa. säätämän lain mukaan metoikkinaisen ja ateenalaisen miehen lapsilla ei ollut kansalaisoikeutta. Metoikille saatettiin antaa kansalaisoikeus.


title: The Last Tour on Earth

text: The Last Tour on Earth on Marilyn Mansonin 15. marraskuuta 1999 julkaistu live-albumi. Albumista on myös julkaistu rajoitettu kahden levyn erikoispainos.


title: Jorma Luhta

text: Jorma Juhani Luhta (s. 5. helmikuuta 1951 Seinäjoki) on suomalainen luontokuvaukseen erikoistunut palkittu valokuvaaja ja kirjailija.


title: Jorma Luhta

text: Luhta syntyi melkein sokeana, mutta synnynnäinen harmaakaihi saatiin korjattua useissa leikkauksissa kouluikään mennessä. Poika innostui piirtämisestä, metsässä kulkemisesta ja karttojen laatimisesta metsäalueista. Yhdeksän ikävuoden vaiheilla Jorma Luhta lainasi isän kameraa kalastusretkellä Kaldoaivin erämaassa, mutta vasta 14 ikävuoden paikkeilla hän kiinnostui valokuvauksesta ja luontoaiheisten kirjojen tekemisestä vakavammin. Seinäjokelaispojan tärkeimmäksi ohjaajaksi luontokuvauksessa sattui kaupunkiin muuttanut, autonasentajana vielä tuolloin elantonsa ansainnut Hannu Hautala.


title: Jorma Luhta

text: Luhdan tunnetuimmat valokuvateokset ovat "Kurkimaa" (1980), "Metson kuolema ja Aapaa" (1987), "Tansseja aavalla" (1994), "Metsola" (2001), "Tähtiyöt" (2009) sekä "Vaeltajat" (2014). Luhta kirjoittaa itse teostensa usein puolifiktiiviset, tarinanomaiset tekstit ja on myös suunnitellut monien teostensa ulkoasun.


title: Jorma Luhta

text: Luhdan valokuvanäyttely "The Magic Forest" on kiertänyt Yhdysvalloissa, Kanadassa ja Keski-Euroopassa. Muita tärkeitä yksityisnäyttelyjä ovat muun muassa "Kurjet eivät palaa" (1973), "Kuukkelimetsä" (1982), "Tansseja aavalla" (1991) sekä "Sininen kausi" (1993).


title: Fujiwara-klaani

text: Fujiwara-klaani () oli voimakas japanilainen aatelissuku, joka hallitsi maan keisarihovia 800–1100-luvuilla. Klaani saavutti valta-asemansa etenkin taitavan diplomatian kautta ja antamalla naispuolisia jäseniään keisarien vaimoiksi.


title: Fujiwara-klaani

text: ”Fujiwara” ei ollut alun perin varsinainen sukunimi vaan arvonimi. Fujiwara-klaanin perusti 600-luvulla Nakatomi-klaaniin kuulunut Nakatomi no Kamatari. Kamatari auttoi tulevaa keisari Tenjiä voittamaan kilpailevan Soga-klaanin, mistä kiitokseksi keisari myönsi hänelle Fujiwara-arvonimen. Fujiwara tarkoittaa "sinisadeniittyä" ja viittaa paikkaan, jossa Kamatari ja tuleva keisari olivat juonitelleet Soga-klaania vastaan. Ensimmäisenä nimen otti käyttöön Kamatarin poika Fujiwara no Fuhito. Fuhito aloitti myös tavan sitoa klaaninsa keisarihuoneeseen sukulaisuuden kautta naittamalla tyttärensä keisari Shōmulle. Fuhitolla oli neljä poikaa, jotka aloittivat neljä Fujiwara-sukuhaaraa. Niistä pohjoinen suku Hokke oli voimakkain.


title: Fujiwara-klaani

text: Fujiwara-klaanin valta alkoi voimistua 800-luvun jälkipuoliskolla. Klaanin vaikutusvalta ei perustunut raakaan voimaan vaan taitavaan diplomatiaan ja keisarihuoneen kanssa tehtyihin naimakauppoihin. Kun suvun naiset menivät naimisiin keisarien kanssa, heistä tuli keisarinnoja ja heidän jälkeläisistään tuli keisareita. Siten klaanin pää kykeni hallitsemaan kulissien takaa. Klaania vahvisti myös liitto buddhalaisen papiston kanssa: klaani rohkaisi keisareita jättämään maalliset huolet taakseen ja vetäytymään luostareihin. Vankan taloudellisen pohjan vallalleen klaani sai hankkimalla maata maaseudun aatelilta. Se vähensi aatelin verotaakkaa ja salli klaanin ohjata verotuloja omiin käsiinsä. Ensimmäisenä itsensä sijaishallitsijaksi nimitti Fujiwara no Yoshifusa, jonka lapsenlapsi keisari Seiwa nousi valtaistuimelle yhdeksänvuotiaana. Yoshifusa oli ensimmäinen sijaishallitsija, joka ei kuulunut keisarihuoneeseen. Hänen myötään klaani alkoi painostaa keisareita eroamaan varhaisessa vaiheessa, jotta valtaistuimelle voitiin nostaa lapsikeisari, jonka sijaishallitsijana klaanin jäsen toimi.


title: Fujiwara-klaani

text: Koska sijaishallitsijan valta kuitenkin heikkeni keisarin tultua täysi-ikäiseksi, Yoshifusan veljenpoika Fujiwara no Mototsune perusti "kanpaku"-viran (”kansleri”). Kanpaku oli hyvin merkittävä viranhaltija, joka toimi keisarin puhemiehenä ja asianhoitajana. Käytännössä kanpaku oli maan voimakkain henkilö keisarin jälkeen. Fujiwarojen valta katkesi 800-luvulla vain lyhyeksi aikaa, kun keisari Uda hallitsi ilman Fujiwara-sijaishallitsijaa ja lopulta ilman kanpakua Mototsunen kuoleman vuoksi. Mototsunen poika Fujiwara no Tokihira kuitenkin onnistui pian vaimentamaan vastustajansa ja kaappaamaan vallan takaisin klaanilleen. Kilpailijansa Sugawara no Michizanen hän lähetti keksityin syyttein maanpakoon Kyūshūlle.


title: Fujiwara-klaani

text: Merkittävimpiin ja voimakkaimpiin Fujiwara-sijaishallitsijoihin kuului Fujiwara no Michinaga, jonka neljästä tyttärestä kolme nai keisarin ja yksi vallanperijän. Hänen valtakautensa tunnetaan loistokkaasta hovielämästään, joka toimi näyttämönä Murasaki Shikibun klassikkoromaanille "Genjin tarina" ja tuntemattoman kirjoittajan teokselle "Eiga monogatari". Samaan aikaan klaanin valta maakunnissa kuitenkin heikkeni. Maaseudun aatelisto alkoi antaa maitaan Fujiwarojen sijaan sotilassukujen haltuun. Näiden sukujen suosion ja vaikutusvallan kasvaessa Fujiwara-klaanin taloudellinen pohja rapautui. Michinagan kuolema vuonna 1027 nopeutti klaanin heikkenemistä. Vuonna 1068 valtaan nousseella keisari Go-Sanjōlla ei ollut Fujiwara-äitiä, ja uudenlaisen "insei"-luostarihallinnon myötä keisarit vetäytyivät luostareihin, joiden suojista he hallitsivat ilman Fujiwarojen sekaantumista.


title: Fujiwara-klaani

text: 1100-luvulla Fujiwarojen ote keisarihovista irtosi. Hōgen-kapinassa vuonna 1156 Fujiwarojen kanssa liittoutunut Minamoto-klaani hävisi kilpailevan Taira-klaanin tukemalle keisari Shirakawalle. Heiji-kapinassa vuonna 1160 Taira-klaani voitti Fujiwara- ja Minamoto-klaanit lopullisesti.


title: Fujiwara-klaani

text: Myöhemmin 1200-luvulla pohjoinen Fujiwara-suku Hokke jakautui viiteen sijaishallitsijasukuun ("go-seike"), jotka olivat Konoe, Takatsukasa, Kujō, Nijō ja Ichijō. Vaikka poliittinen valta siirtyi maakuntien sotilasluokalle, Fujiwarat toimivat keisarihuoneessa sijaishallitsijoina, ministereinä ja neuvonantajina vielä vuosisatojen ajan.


title: Bolivian lippu

text: Bolivian lippu on Bolivian kansallistunnus vaakunan, moton ja kansallislaulun ohella. Se on johdettu vallankumousjohtaja Simón Bolívarin kapinalipusta. Nykyinen lippu otettiin käyttöön vuonna 1851. Punainen kuvastaa kansan urheutta ja sotilaiden uhrivalmiutta, keltainen mineraalirikkauksia ja vihreä luonnon vehreyttä. Valtiolipussa lipun keskellä on Bolivian vuodelta 1888 peräisin oleva vaakuna. Lipussa värikentät ovat yhtä leveitä, toisin kuin aiemmissa lipuissa.


title: Bolivian lippu

text: Bolivia sai ensimmäisen lippunsa vuonna 1825, kun maa julistautui itsenäiseksi tasavallaksi. Lippu oli pystysuorasti jaettu punavihreä lippu, jossa oli viisi oliivi- ja laakeripuun oksien ympäröimää keltaista tähteä viiden alkuperäisen maakunnan merkiksi. Vuonna 1826 kentät sijoitettiin vaakatasoon ja ylimmäksi väriksi tuli keltainen edustamaan mineraalivaroja. Punainen ja vihreä jäivät edustamaan faunaa ja floraa. Keskelle sijoitettiin vaakuna. Maan lipuksi tuli vanhan lipun rinnalle uusi lippu vuonna 1836, kun perustettiin Peru-Bolivian liittovaltio. Lippu oli kokopunainen ja sen keskellä oli liittovaltioon osallistuneiden valtioiden vaakunat. Vaakunoita ympäröivät laakeripuun seppeleet.


title: Kombivoimalaitos

text: Kombivoimalaitos on voimalaitos, jossa kaasuturbiinivoimalaitos tai polttomoottorivoimalaitos on yhdistetty höyrykattilavoimalaitokseen sähköntuotannon hyötysuhteen parantamiseksi kohti maksimaalista hyötytasoa.


title: Kombivoimalaitos

text: Kombivoimalaitoksessa kaasuturbiinista tai polttomoottorista poistuvat kuumat, tyypillisesti yli 450 °C, savukaasut ohjataan jätelämpökattilaan, joka on rakenteeltaan käytännössä höyryvoimalaitos. Savukaasujen lämpö otetaan talteen ja sillä tuotetaan höyryä, joka voidaan käyttää sähköntuotantoon höyryturbiinilla.


title: Kombivoimalaitos

text: Pelkällä kaasuturbiinivoimalaitoksella päästään korkeintaan vain 35% sähköntuotantohyötysuhteeseen. Kombivoimalaitoksissa päästään parhaimmillaan lähes 60% sähköntuotantohyötysuhteeseen. Jos sähkön tuotannon lisäksi tuotetaan höyrystä kaukolämpöä, voidaan saavuttaa parhaimmillaan jopa yli 90 % yhteistuotannon höytysuhde.


title: Kombivoimalaitos

text: Tällä hetkellä Suomen suurin kombivoimalaitos on Helsingin Energian omistama Vuosaari B -voimalaitos, jossa on mahdollista päästä 93 prosentin hyötysuhteeseen.


title: Puikot (neulominen)

text: Puikot (neulepuikot) ovat neulonnassa käytettävät työkalut. Neulottaessa langasta muodostetaan silmukat puikoille, jotka pitävät niiden alapuolelle muodostuvan neuleen koossa neulomisen edetessä.


title: Puikot (neulominen)

text: Neulomiseen käytettäviä puikkoja on kolmenlaisia ja niillä tehtävä työ ratkaisee käytettävän puikkotyypin.


title: Puikot (neulominen)

text: Puikkoja valmistetaan muun muassa bambusta, puusta, muovista, alumiinista sekä kaseiinista.


title: Puikot (neulominen)

text: Puikon koko eli halkaisija ilmaistaan Suomessa millimetreinä.


title: Puikot (neulominen)

text: Myös lyhyempiä, 10−15 cm pitkiä "sormikaspuikkoja" on olemassa. Niitä käytetään lähinnä hanskojen sormien ja nukenvaatteiden neulomiseen.Puikkojen kuljettaminen käsimatkatavoroissa kiellettiin lennoilla syyskuun 2001 jälkeen, koska niitä uskottiin voitavan käyttää terrorismiin. Jotkut lentoyhtiöt sallivat puikkojen tuonnin lennoille, mutta käytäntö vaihtelee. Lentokoneissa saa nykyään käyttää muovisia sekä bambu-puikkoja.


title: Dijon Football Côte d’Or

text: Dijon Football Côte d'Or on ranskalainen jalkapalloseura, joka on perustettu vuonna 1998 kahden seuran, "Cercle Dijon Footballin" ja "Dijon FC:n" yhdistyttyä. Se pitää majaansa Dijonin kaupungissa Côte-d'Orin departementissa ja pelaa kotiottelunsa Stade Gaston Gérardilla, jonne mahtuu 15 595 katsojaa.


title: Dijon Football Côte d’Or

text: Kauden 2010–2011 päätteeksi Dijon FCO nousi Patrice Carteron'n alaisuudessa ensimmäistä kertaa historiassaan pääsarjaan. Visiitti liigatasolla jäi kuitenkin yhden kauden mittaiseksi ja kaudella 2012–2013 seura pelaa jälleen Ligue 2:ssa. Liigakauden jälkeen sekä päävalmentaja Carteron että seuran puheenjohtajana vuodesta 1998 lähtien toiminut Bernard Gnecchi jättivät tehtävänsä.


title: Grenoble Foot 38

text: Grenoble Foot 38 on ranskalainen jalkapalloseura, joka on perustettu vuonna 1917. Seuran miesten edustusjoukkue pelaa kaudella 2018–2019 toiseksi korkeimmalla sarjatasolla, Ligue 2:ssa.


title: Bule

text: Bule () oli antiikin Ateenassa viidestäsadasta (alkujaan neljästäsadasta) neuvosmiehestä koostunut neuvosto. Neuvoston perusti Kleisthenes ja se valmisteli kansankokoukselle esitettävät asiat ja pani toimeen kokouksen päätökset. Jäseniä oli viisikymmentä jokaisesta kymmenestä "fylestä". Neuvoston jäsenet arvottiin arvalla ehdokkaaksi asettuneista yli 30-vuotiaista kansalaisista. Lain mukaan neuvosmiehenä saattoi olla elämänsä aikana vain kaksi kertaa.


title: Bule

text: Neuvoston jäsenten joukosta toimi aina viisikymmentä miestä "prytaneina" hoitamassa juoksevia asioita. Prytanien esimies "epistates" valittiin joka päivä arvalla prytanien joukosta. Periaatteessa epistates oli valtion ylin johtaja ja hänen hallussaan oli valtionrahaston avaimet ja valtion sinetti.


title: Pnyks

text: Pnyks (, myös , "Pnykos"; , "Pyknos"), nykyinen Pnýka (), on kukkula Ateenassa Kreikassa. Se sijaitsee noin puoli kilometriä länteen Akropolis-kukkulasta.


title: Pnyks

text: Pnyksillä kokoontui antiikin Ateenan kansankokous eli "ekklesia". Kukkulalla sijaitsi muun muassa kalliosta hakattu puhujanlava eli "bema", joka on vielä nykyäänkin nähtävänä. Nykyisin kallioinen kukkula on puistojen ympäröimä. Se yhdistyy arkeologisena alueena Akropoliin ja Agoran alueisiin.


title: Pnyks

text: Pnyks toimi klassisella kaudella ekklesian eli Ateenan kaupunkivaltion kansankokouksen kokoontumispaikkana. Kansankokous oli merkittävä osa Ateenan demokratiaa, ja kokoontui kerran yhdeksässä päivässä päättämään kaupunkivaltion asioista.


title: Pnyks

text: Alun perin eli Kleistheneen uudistusten jälkeen vuodesta 508 eaa. alkaen kansankokous kokoontui Agoralla (tai Arkaaisella agoralla). 400-luvun eaa. alkupuolella kokouspaikka siirrettiin Akropoliin länsipuolella sijainneelle kukkulalle. Kukkula sai nimen "Pnyks", mikä viittaa paikan ”tiiviisti yhteen pakattuihin” kiviin. Tämä nimi on todennäköisesti peräisin myöhemmiltä rakennusvaiheilta, ja kuvasi ilmeisesti paikan antamaa ulkoista vaikutelmaa.


title: Pnyks

text: Pnyksin kehityksestä voidaan erottaa kolme eri vaihetta. Ensimmäinen vaihe ("Pnyks I") rakennettiin 400-luvun eaa. alkupuolella. Puhujankoroke ("bema") oli kukkulan koillisrinteessä, ja ihmiset istuivat luonnonrinteessä sen ylä- eli lounaispuolella katse kohti Agoraa ja kaupunkia. Puhujankorokkeen takana oli suora tukimuuri. Tilaa on ollut arviolta noin 5 000 hengelle. Tästä vaiheesta on löydetty jäänteinä lähinnä kallioon tehtyjä leikkauksia sekä rajakivi.


title: Pnyks

text: Toinen vaihe ("Pnyks II") rakennettiin klassisella kaudella peloponnesolaissotien jälkeen noin vuonna 404–403 eaa. Tässä vaiheessa kokouspaikka käännettiin toisin päin eli päinvastaiseksi rinteen luonnolliseen kallistumaan nähden. Puhujankoroke oli nyt lounaispäässä eli ylärinteessä. Sen koillispuolelle luotiin katsomoa varten porrastettu, lounaaseen päin viettänyt tasanne.


title: Pnyks

text: Syy kokouspaikan suunnan kääntöön saattoi olla poliittinen, sillä Ateena oli tuolloin kolmenkymmenen tyrannin vallassa. Plutarkhoksen mukaan syynä oli se, että Ateenan merivalta nähtiin keskeisenä Ateenan demokratian synnylle. Siksi puhujankoroke haluttiin tyrannian aikana kääntää niin, ettei se enää suuntautunut merelle päin vaan sisämaahan. Toisaalta syyksi on ehdotettu myös halua suojata kokouspaikkaa voimakkailta koillistuulilta. Toisessa vaiheessa kokouspaikalla oli tilaa suurin piirtein samalle määrälle ihmisiä kuin Pnyks I:ssä eli noin 5 000–6 000 hengelle.


title: Pnyks

text: Kolmas vaihe ("Pnyks III") rakennettiin myöhäisellä klassisella kaudella noin 345–335 eaa. Tuossa vaiheessa kokouspaikka rakennettiin uudelleen samalla kun sitä laajennettiin. Puhujankoroke, joka oli edelleen lounaisosassa mutta etelämpänä, sekä katsomon eteläosa kaiverrettiin kallioon. Puhujankorokkeen ylä- eli lounaispuolelle aivan kaupunginmuurin kylkeen alettiin rakentaa kahta stoaa eli pylväshallia, jotka eivät kuitenkaan koskaan valmistuneet. Laajimmassa vaiheessa kokouspaikalle on mahtunut noin 13 500 henkeä. Merkittävimmät paikalla olevat jäänteet, kuten puhujankoroke ja puolikaarenmuotoinen tukimuuri, ovat peräisin tästä rakennusvaiheesta.


title: Pnyks

text: On epäselvää, kuinka kauan Pnyks-kukkula säilyi kansankokouksen käytössä. Jossain vaiheessa hellenististä kautta ja viimeistään ensimmäisellä vuosisadalla eaa. kokouspaikka oli siirtynyt Dionysoksen teatterille Akropoliin etelärinteeseen. Laivastoon liittyvissä asioissa kokoonnuttiin myös Pireuksessa sekä Munikhiassa. Hellenistisellä ja roomalaisella kaudella kukkulan alue kehittyi hautausmaaksi. Roomalaisella ajalla Pnyks-kukkulalle rakennettiin myös Zeus Hypsistokselle omistettu pyhäkkö.


title: Pnyks

text: Pnyksin kukkula todettiin kansankokouksen mahdolliseksi paikaksi jo vuonna 1765. George, Aberdeenin jaarli, suoritti beman paikalla kaivauksia vuonna 1803. Vuonna 1862 alueella kaivoi Ernst Curtius. Hän oletti paikan vielä yksistään Zeus Hypsistoksen pyhäkköalueeksi. Vuosina 1882–1883 alueella suoritti lisätutkimuksia John M. Crow. Kukkulan varsinaiset arkeologiset tutkimukset alkoivat vuonna 1910. Kaivaukset suoritti Ateenan arkeologinen seura, ja niissä kukkula varmistui kirjallisista lähteistä tunnetuksi Pnyksin paikaksi. Laajamittaisemmat arkeologiset kaivaukset suoritettiin vuosina 1930–1937 Homer A. Thompsonin johdolla. Niissä on selvitetty tarkemmin alueen historia ja eri rakennusvaiheet.


title: Pnyks

text: Pnyksin rakennushistoriasta johtuen seuraavassa kuvataan kukkulan rakenteet pääosin vaiheessa III, jolta myös paikalla olevat rauniot ovat pääosin peräisin.


title: Pnyks

text:
Katsomotasanne ja puhujankoroke
Pnyksin kokouspaikka muodosti teatterinkaltaisen, puolikaarenmuotoisen rakennelman. Viimeisessä eli III vaiheessa katsomo muodosti kivetyn ja porrastetun, osittain luonnonkallioon kaiverretun tasanteen, joka oli sijoitettu päinvastaiseksi rinteen luonnolliseen kallistumaan nähden ja vietti lounaaseen puhujankorokkeelle päin. Tasanne oli tuettu pohjoisesta ja koillisesta puolikaarenmuotoisella tukimuurilla.


title: Pnyks

text: Katsomossa on ollut puiset istuimet bulen eli neuvoston 500 jäsenelle. Muutoin istuimia ei ilmeisesti ole ollut. Puhujankoroke eli "bema" sijaitsi katsomotasanteen edessä keskellä. Viimeisessä eli III vaiheessa se sijaitsi ylärinteessä lähellä kukkulan harjannetta. Koroke oli kaiverrettu kukkulan kallioon ja sille johti kallioon kaiverretut portaat sen kummaltakin puolelta.


title: Pnyks

text: Alueelta on löydetty suuri määrä lyijyisiä poletteja, joita käytettiin kokouspalkkion lunastamiseen sen jälkeen, kuin kokouksista alettiin maksaa palkkaa noin vuonna 400 eaa. Myös Pnyks II -vaiheen katsomosta on löydetty joitakin jäänteitä, mm. tasanteen porrastuksesta sekä kaksi kallioon kaiverrettua portaikkoa, jotka johtavat paikalle Agoran suunnasta. Portaikkojen leveys on noin 3,9 metriä.


title: Pnyks

text: Themistokleen muuri eli kaupunginmuuri kulki kukkulan halki heti kokouspaikan lounaispuolelta.


title: Pnyks

text:
Zeus Hypsistoksen pyhäkkö
Zeus Hypsistokselle omistettu pyhäkkö sijaitsi heti beman itäpuolella eli vasemmalla puolella katsomosta nähtynä. Siitä on säilynyt lattiaa, portaikkoa sekä kallioseinämään jumalpatsaita varten kaiverrettuja syvennyksiä, joita on yhteensä 58 kappaletta. Pyhäkön alueelta on löydetty paljon ihmisruumiin osia esittäviä votiivilahjoja, mikä viittaa siihen, että kyseessä oli parantajajumaluus.


title: Pnyks

text: Stoat


title: Pnyks

text: Kaksi suurta stoaa eli pylväshallia sijaitsivat kokouspaikan lounaispuolella. Ne rakennettiin III vaiheessa noin vuonna 330–326 eaa., ja niiden tehtävänä oli suojan tarjoaminen kokousväelle huonon sään aikana. Stoia ei mainita kirjallisissa lähteissä, ja pidetään todennäköisenä, etteivät ne koskaan valmistuneet.


title: Pnyks

text: Zeus Agoraioksen alttari


title: Pnyks

text: Zeus Agoraioksen alttari sijaitsi alun perin stoien tavoin puhujankorokkeen lounaispuolella. Se rakennettiin samaan aikaan niiden kanssa eli noin vuonna 330–326 eaa. Alttari siirrettiin keisari Augustuksen aikana Agoralle Metroonin eteen Pnyksin menetettyä poliittisen merkityksensä. Pnyksillä alttarista on jäljellä kallioon tehty suuri suorakulmainen leikkaus.


title: Pnyks

text: Propylaia


title: Pnyks

text: Stoien välissä oleva suuri kallioleikkaus, jonka koko on noin 19 x 13 metriä, on tunnistettu kokouspaikan sisäänkäyntipylväikön eli propylaian perustuksiksi. Sen rakentaminen aloitettiin samaan aikaan kuin stoat ja alttari, mutta jäi kuitenkin stoien tavoin kesken.


title: Pnyks

text:
Heliotropion
Antiikin aikaisten lähteiden mukaan kukkulalla sijaitsi myös tähtitieteilijä ja geometrikko Metonin "heliotropion" eli eräänlainen kehittynyt aurinkokello. Se sijaitsi keskellä beman takana, ja siitä on säilynyt neliömäinen jalusta.


title: Pnyks

text: Muut kohteet


title: Pnyks

text: Alueella oli myös Panille omistettu luolamainen pyhäkkö. Sieltä on löydetty Pania, nymfiä ja koiraa esittävä reliefi. Pyhäkön alapuolella sijaitsi niin kutsuttu Pnyksin lähde, joka on kallioon noin 500-luvulla eaa. kaiverrettu vesisäiliö. Toisen maailmansodan aikana siihen kätkettiin Ateenan museoiden muinaismuistoja turvaan maata miehittäneiltä natseilta.


title: FC Gueugnon

text: FC Gueugnon on ranskalainen jalkapalloseura, joka on perustettu vuonna 1940. Sen historian suurin saavutus on ollut Ranskan liigacupin voitto vuonna 2000. Seuran kotipaikka on Keski-Ranskan Saône-et-Loiren departementissa sijaitseva 7 400 asukkaan Gueugnonin kunta.


title: Ekklesia

text: Ekklesia () eli kansankokous oli antiikin Ateenassa elin jonka toimintaan kaikki yli 20-vuotiaat kansalaisoikeudet omaavat miehet saivat osallistua. Kansankokous päätti sodanjulistuksista, strategien valinnasta ja eräiden muiden virkamiesten valinnasta. Kansankokouksen perusti Solon vuonna 594 eaa. ja aluksi se kokoontui kerran kuussa, myöhemmin kolme tai neljä kertaa kuukaudessa. 400-luvulla eaa. kansalaisia oli noin 43 000 ja todellisuudessa vain varakkaimmat pystyivät osallistumaan kansankokouksen toimintaan.


title: Ekklesia

text: Kansankokouksen puhemiehenä toimi "epistates" joka valittiin arvalla prytanien joukosta. Kansankokous kokoontui yleensä Pnyksillä.


title: En Avant de Guingamp

text: En Avant de Guingamp on ranskalainen jalkapalloseura, joka on perustettu vuonna 1912. Seura tulee pieneltä 8000 asukkaan Guingampin paikkakunnalta Côtes-d'Armorin departementista. Seurassa on pelannut historian aikana monia jalkapallon huippunimiä, esimerkiksi Didier Drogba, Stéphane Guivarc'h, Jean-Pierre Papin ja Vincent Candela.


title: En Avant de Guingamp

text: Kaudella 2008–2009 seura juhli historiansa ensimmäistä Coupe de Francen voittoa kaadettuaan finaalissa Stade Rennes'n 2–1. Guingampin mestaruus oli historiallinen, sillä edellisen kerran toiseksi korkeimmalla sarjatasolla pelaava seura oli voittanut cupin 1959.


title: En Avant de Guingamp

text: Cup-mestaruuden jälkeinen kausi 2009–2010 sujui kuitenkin surkeasti ja Guingamp putosi kauden jälkeen Nationaliin. Visiitti jäi kuitenkin yhden kauden mittaiseksi seuran sijoituttua kauden 2010–2011 päätteeksi sarjassa kolmanneksi. Kaudella 2012–2013 Guingamp oli yllättäen Ligue 2:n toinen ja nousi liigaan. Kaudella 2013–2014 joukkue varmisti sarjapaikkansa liigassa ja voitti seurahistorian toisen Coupe de Francen mestaruuden. EAG kaatoi finaalissa jälleen Stade Rennes'n, tällä kertaa maalein 2–0.


title: Ympäristöekologia

text:
Ympäristöekologia eli ihmisen ekologia tutkii ihmisen ja ympäristön vuorovaikutusta. Yleensä ihmisen vaikutus ympäröivään luontoon on hyväksikäyttävä ja tuhoava, mikä saattaa joskus vaarantaa ihmisen elinedellytyksiä. Ihmisen pelätään aiheuttavan suuren ekokatastrofin. Ihminen saastuttaa luontoa ja voimistaa kasvihuoneilmiötä, mikä aiheuttaa ilmaston lämpenemistä. Ihminen on myös metsästänyt sukupuuttoon ja muuten hävittänyt monia lajeja. Melko alkeellinenkin kulttuuri tuhoaa eläimiä sukupuuttoon.
Jo kivikautinen maanviljelykulttuuri poltti metsät kaskeamalla ja edisti aavikoitumista.


title: FC Istres

text: FC Istres on ranskalainen jalkapalloseura, joka on perustettu vuonna 1920. Eteläranskalaista Istresin kaupunkia edustava seura nousi syksyllä 2004 ensimmäistä kertaa Ranskan pääsarjaan, mutta putosi sieltä jo seuraavana keväänä.


title: Kivesjärven rautatieasema

text: Kivesjärven rautatieasema () on Suomen rataverkon liikennepaikka Kivesjärven kylässä Paltamon kunnassa Kainuussa rataosalla . Aseman etäisyys ratakilometreinä on 878,2 kilometriä Helsingin rautatieasemalta, mitattuna Haapamäen ja Oulun rautatieasemien kautta. Kivesjärvi sijaitsee 125,4 kilometrin päässä Oulun asemalta ja 40,7 kilometrin päässä Kontiomäen asemalta.


title: Kivesjärven rautatieasema

text: Liikennepaikka toimii nykyisin ainoastaan kohtauspaikkana, eikä siellä ole lainkaan lipunmyyntiä eikä henkilö- tai tavaraliikenteen palveluja. Liikenteenohjaustoiminnot on keskitetty hoidettavaksi kaukokäytöllä Oulusta käsin. Miehitys Kivesjärvellä päättyi vuonna 1998 kauko-ohjauksen käyttöönoton yhteydessä.


title: Kivesjärven rautatieasema

text: Kivesjärven asemalla on pääraiteen lisäksi yksi 1 140 metrin pituinen sivuraide. Tämän lisäksi asemalla on ollut lyhyempi kuormausraide, joka purettiin 1990-luvun alussa.


title: Kivesjärven rautatieasema

text: Ratapihaa pidennettiin noin 400 metrillä 1990-luvun puolessa välissä itäisen tavarayhdysliikenteen kasvavien junapituuksien vuoksi. Aiemmin Kivesjärven ratapihan suurin mahdollinen junapituus oli 745 metriä. Nykyisin Kostamus–Raahe-reitillä liikennöivät rautamalmipellettijunat ovat 875–893 metriä pitkiä.


title: Kivesjärven rautatieasema

text: Vuoteen 1998 saakka Kivesjärven asemalla oli käytössä ns. "köyhänmiehen releasetinlaite", eli varmistuslukko- ja opastinturvalaitos. Tuolloin liikennepaikan vaihteet olivat paikallisesti käsin käännettäviä ja varmistuslukoilla lukittavia. Turvalaitemuutoksen yhteydessä varmistuslukko- ja opastinturvalaitos purettiin, ja korvattiin releasetinlaitteella. Myöhemmin releasetinlaite siirtyi kauko-ohjattavaksi Oulusta käsin, jolloin asema jäi lopullisesti miehittämättömäksi.


title: Kivesjärven rautatieasema

text: Kaikki Kivesjärven asema-alueen alkuperäiset rakennukset ovat yksityiskäytössä, ja siirtyvät yksityisomistukseen viimeistään vuonna 2007.


title: Kivesjärven rautatieasema

text: Asema-alueella on asemarakennuksen lisäksi useita rautatiehenkilökunnan asuin- ja varastorakennuksia. Asemarakennuksesta itään sijaitsee punatiilinen, huipustaan puuverhoiltu vesitorni.


title: Kivesjärven rautatieasema

text: Vuonna 2007 asema-alueella olivat seuraavat Ratahallintokeskuksen hallinnassa olevat rakennukset: asemarakennus, kaksi asuinrakennusta, halkovaja, huoltorakennus, sauna, kaksi kellaria, kaksi käymälärakennusta, neljä ulkorakennusta ja varastorakennus.


title: Valentina Tereškova

text: Valentina Vladimirovna Tereškova (, s. 6. maaliskuuta 1937) on venäläinen/neuvostoliittolainen kosmonautti ja ensimmäinen nainen avaruudessa, jossa hän kävi Vostok 6 -lennolla 16.–19. kesäkuuta 1963. Myöhemmin hän on toiminut ilmavoimien lentäjänä ja ottanut osaa politiikkaan. Hän on sotilasarvoltaan kenraalimajuri ja koulutukseltaan insinööritieteiden tohtori. Ennen kosmonauttiuraansa hän harrasti laskuvarjohyppyä, mikä edesauttoi hänen valitsemistaan kosmonauttikoulutukseen.


title: Valentina Tereškova

text: Valentinan ollessa vasta kahden vuoden ikäinen hänen isänsä Vladimir Aksjonovitš Tereškov kaatui talvisodassa Lemetin tienhaaran motissa 1940, palvellessaan Neuvostoliiton puna-armeijassa vaunumiehenä. Valentina sai tietää vasta vuonna 1988 isänsä kuolinpaikan Gorbatshovin aloittaman avoimuuspolitiikan johdosta.


title: Valentina Tereškova

text: Vuonna 1963 Tereškova avioitui kosmonautti Andrijan Nikolajevin (1929–2004) kanssa ja sai tämän kanssa yhden tyttären, Jelenan, vuonna 1964. Avioliitto päättyi eroon 1982, mutta myöhemmin Tereškova avioitui uudelleen. Hänen toinen aviomiehensä Juli Šapošnikov kuoli 1999.


title: Valentina Tereškova

text: Tereškova on palkittu Neuvostoliiton sankari -kunniamerkillä sekä monilla muilla tunnustuksilla ja arvonimillä, muun muassa "Greatest Woman Achiever of the Century".


title: Valentina Tereškova

text: Tereškova on kiertänyt maailmaa kertomassa Venäjän kosmonauttikoulutuksesta. Hän vieraili Tiedekeskus Heurekassa 14. syyskuuta 2002 luennoimassa ja tutustumassa tiedekeskukseen.


title: Karl Lueger

text: Karl Lueger (24. lokakuuta 1844 – 10. maaliskuuta 1910) oli itävaltalainen poliitikko ja Wienin pormestari. Lueger oli tunnettu juutalaisvastaisista näkemyksistään ja rasistisesta suhtautumisesta ei-saksalaisia vähemmistöjä kohtaan.


title: Karl Lueger

text: Lueger opiskeli lakia ja valmistui Wienin yliopistosta 1866 ja sai tohtorin arvon 1870. Asianajajana hän harjoitti paljon hyväntekeväisyyttä köyhimpien asiakkaittensa hyväksi eikä koskaan rikastunut.


title: Karl Lueger

text: Vuonna 1872 hän aloitti poliittisen uran ja liittyi riippumattomaan liberaaliin organisaatioon. Luegerille liberaalit ja kapitalistit muodostuivat kuitenkin tarkoittamaan juutalaisia ja kristinuskon vastaisuutta. Vuonna 1875 hänet valittiin kaupunginvaltuustoon vuodeksi ja uudelleen 1876 kolmeksi vuodeksi. Vuonna 1878 hän oli riippumattomana ehdokkaana ja ryhtyi taisteluun kunnallishallinnon korruptoituneisuutta vastaan.


title: Karl Lueger

text: Vuonna 1882 Luegerin demokraattinen puolue liittyi yhteen uudistuspuolueen ja saksalaiskansallisen puolueen kanssa antisemitistiseksi puolueeksi. Vuonna 1885 Lueger valittiin puolueensa ainoana edustajana Reichsratiin. Hän hyökkäsi jyrkästi Itävalta-Unkarin muodostamista vastaan, mikä johti lähes hänen erottamiseensa parlamentista. Vuonna 1890 hänet valittiin Ala-Itävallan maapäiville. Hän johti nyt antisemitististä ja antiliberaalia ryhmittymää, jota kutsuttiin kristillis-sosiaaliseksi liitoksi tai yhdistyneiksi kristityiksi.


title: Karl Lueger

text: Ryhmittymä sai vuonna 1893 nimen kristillissosiaalinen puolue ("Christlichsoziale Partei"). Puolue voitti Wienin kunnallisvaalit 1895 ja valtuusto valitsi Luegerin pormestariksi, mutta keisari Frans Joosef I hajotti valtuuston. Tämä toistui kolme kertaa, ennen kuin keisari suostui nimittämään Luegerin pormestariksi 1897. Tässä virassa hän toimi vuoteen 1910.


title: Karl Lueger

text: Luegerin politiikka inspiroi Itävallan ensimmäisen tasavallan (1918–1933) johtajia, kuten Ignaz Seipelia, Engelbert Dollfussia ja Kurt von Schuschniggia, jotka johtivat autoritaarisesti oikeistolaista Ständestaatia vuoteen 1938 sen jälkeen kun tasavallasta oli tullut diktatuuri 1933.


title: Karl Lueger

text: Adolf Hitler ihaili Luegeria, joka toimi hänen silloisen asuinkaupunkinsa Wienin pormestarina 1897–1910. Hitler kutsui tätä ”viimeiseksi suureksi saksalaiseksi, joka on syntynyt Ostmarkissa (Itävälta)”. Hitler arvosti Karl Luegerin manipulaatiokykyä päämäärien saavuttamiseksi. Luegerin saksankielisiä käsityöläisiä halpaa tšekkiläistä työvoimaa vastaan puolustanutta puoluetta on pidetty Saksan kansallissosialistisen työväenpuolueen ideologisena edeltäjänä.


title: Karl Lueger

text: Wienin Ring-kadun yhden osuuden nimi oli Dr. Karl Lueger-Ring. Nimi herätti närää, ja Wienin kaupunki päätti vuonna 2012 muuttaa nimen Universitätsringiksi. Aukio Dr. Karl Lueger Platz säilyttänee kuitenkin nimensä.


title: Palatsi

text: Palatsi on rakennus, joka on rakennettu useimmiten korkeatasoiseksi asunnoksi tai edustuskäyttöön. Perinteisesti palatseja ovat rakentaneet muun muassa hallitsijat ja suuryritykset. Hallitsijoiden rakennuttamat palatsit ovat useimmiten toimineet hallitsijan asuntona.


title: Isle of Beauty, Isle of Splendour

text:
Isle of Beauty, Isle of Splendour ("Kauneuden saari, loistoisa saari") on Dominican kansallislaulu. Laulusta tuli virallinen kansallislaulu maan itsenäistymisen yhteydessä vuonna 1967. Laulun on sanoittanut Wilfred Oscar Morgan Pond ja musiikin säveltänyt Lemuel McPherson Christian.
Kansallislaulun sanat


title: Isle of Beauty, Isle of Splendour

text: Epävirallinen suomennos


title: Puikko

text: Puikko tarkoittaa seuraavia asioita:


title: Stade Lavallois Mayenne FC

text: Stade Lavallois Mayenne FC on ranskalainen jalkapalloseura, joka on perustettu vuonna 1902 länsiranskalaisen Mayennen departementin Lavalissa.


title: Conrad Albrecht

text: Conrad Albrecht (7. lokakuuta 1880 Bremen – 18. elokuuta 1969 Hampuri) oli saksalainen amiraali.


title: Conrad Albrecht

text: Albrecht ylennettiin Saksan laivaston aliluutnantiksi ("Fähnrich zur See") vuonna 1900. Ensimmäisen maailmansodan lopulla hän oli edennyt komentajakapteeniksi ("Korvettenkapitän"). 1925–1928 Albrecht toimi Itämeren aseman komentajana. Hänet ylennettiin kenraaliamiraaliksi ("Generaladmiral") huhtikuussa 1939 ja johti Kriegsmarinea hyökkäyksessä Puolaan. Albrecht jäi eläkkeelle 31. joulukuuta 1939.


title: FC Lorient-Bretagne Sud

text: FC Lorient-Bretagne Sud on ranskalainen jalkapalloseura, joka perustettiin vuonna 1926. Seuran edustusjoukkue pelaa Ranskan toiseksi korkeimmalla sarjatasolla Ligue 2:ssa. Sen historian suurin saavutus on Ranskan cupin voitto vuonna 2002.


title: Ian Paisley

text: Ian Richard Kyle Paisley (6. huhtikuuta 1926 Armagh – 12. syyskuuta 2014) oli pohjoisirlantilainen poliitikko ja pappi, joka toimi Pohjois-Irlannin ensimmäisen ministerin virassa toukokuusta 2007 kesäkuuhun 2008. Paisley perusti Free Presbyterian Church of Ulsterin ja unionistis-konservatiivisen Democratic Unionist Partyn, jonka johdossa hän oli vuodesta 1971 aina vuoteen 2008.


title: Ian Paisley

text: Ian Paisley syntyi Armagh’n kaupungissa Pohjois-Irlannissa baptistipastorin perheeseen, mutta vietti lapsuutensa Ballymenassa Antrimin kreivikunnassa. Nuoruudessaan Paisley opiskeli teologiaa Walesissa ja Belfastissa. Vuonna 1946 hänet vihittiin papiksi, ja 1950-luvun alussa hän oli mukana perustamassa Presbyterian Church of Irelandista eronnutta Free Presbyterian Church of Ulsteria.


title: Ian Paisley

text: Jo nuoruudessaan Paisley oli kiinnostunut politiikasta ja Pohjois-Irlannin ongelmista. Kuten moni muukin pohjoisirlantilainen protestantti, Paisley asettui unionistien puolelle. Unionistien tavoitteena on pitää Pohjois-Irlanti osana Yhdistynyttä kuningaskuntaa, ja Paisley kuului näiden ääriryhmään.


title: Ian Paisley

text: Vasta 1960-luvulla Paisley alkoi kuitenkin olla aktiivisemmin mukana politiikassa. Hän kritisoi muun muassa Pohjois-Irlannin pääministeriä (First Minister) Terence O’Neilliä, joka oli hänen mielestään liian yhteistyöhaluinen Irlannin tasavallan johdon kanssa. Vuonna 1964 Paisley muun muassa vaati Pohjois-Irlannin poliisia, Royal Ulster Constabularya (RUC), poistamaan irlantilaisen trikolorin Sinn Féinin Belfastin-päämajasta. Tätä seurasi parin päivän mellakointi Pohjois-Irlannissa. Vuonna 1972 Paisley vastusti niin kutsuttua Sunningdalen sopimusta, jonka tarkoituksena oli parantaa Pohjois-Irlannin, Irlannin tasavallan ja Yhdistyneen kuningaskunnan yhteistyötä.


title: Ian Paisley

text: Pelkästään demokraattisin menetelmin ei Paisleykaan suostunut politiikassa toimimaan. Vuonna 1964 hän oli mukana perustamassa puolisotilaallista Ulster Protestant Volunteersia (UPV), joka tosin myöhemmin yhdistyi samankaltaisen järjestön, Ulster Volunteer Forcen (UVF) kanssa.


title: Ian Paisley

text: Yhdistyneen kuningaskunnan parlamentissa Westminsterissä Paisley ei kuitenkaan istunut ennen kuin vuonna 1970, jolloin hänet valittiin edustajaksi Pohjois-Antrimista. Paisley istui myös useaan otteeseen Euroopan parlamentissa, jossa hän muun muassa haukkui paavi Johannes Paavali II:ta antikristukseksi, kun tämä vieraili parlamentissa.


title: Ian Paisley

text: Paisleyn puolue DUP on kilpaillut äänestäjien äänistä pääasiassa Ulster Unionist Partyn (UUP) kanssa, mutta on yleensä joutunut tyytymään pienempään äänisaaliseen. Vuoden 2003 vaaleissa DUP onnistui kuitenkin saamaan enemmän ääniä kuin UUP ja nousi Pohjois-Irlannin suurimmaksi puolueeksi.


title: Ian Paisley

text: Paisley oli koko poliitikon uransa ajan erittäin anti-katolinen. Hän ilmaisi muun muassa, että Pohjois-Irlannin katoliset tulisi polttaa ja että IRA on katolisen kirkon sotilaallinen siipi.


title: Ian Paisley

text: Paisley uskoi, että Euroopan unioni on osa salaliittoa roomalaiskatolisen supervaltion luomiseksi Vatikaanin valvonnassa. Hän väitti että Euroopan parlamentissä istuin nro. 666 varataan Antikristukselle.


title: Ian Paisley

text: Paisley ja DUP vastustivat perinteisesti lähes kaikenlaista yhteistyötä Irlannin tasavallan kanssa, ja sama linja jatkui myös muiden puolueiden allekirjoitettua vuonna 1998 Pitkänperjantain sopimuksen, joka tähtäsi yhteistyöhön, rauhaan ja pohjoisirlantilaisten vapauteen itse päättää, haluavatko he kuulua Yhdistyneeseen kuningaskuntaan vai Irlannin tasavaltaan. DUP perusteli sopimusneuvotteluista pois jäämistä sillä, ettei se voinut hyväksyä Sinn Féinin, jolla oli yhteyksiä IRA:han, osallistumista neuvotteluihin.


title: Ian Paisley

text: DUP on Pohjois-Irlannin suurista puolueista ainoa, joka ei ole allekirjoittanut Pitkänperjantain sopimusta. Vuonna 2004 puolue kuitenkin allekirjoitti toisen sopimuksen, jossa myötäiltiin hyvin pitkälti Pitkänperjantain sopimusta. Näin ollen DUP:n ja Paisleyn voidaan olettaa olleen ainakin osittain sitoutuneita rauhan saamiseksi Pohjois-Irlantiin.


title: Ian Paisley

text: Ian Paisleylla oli vaimonsa Eileenin kanssa viisi lasta. Näistä yksi, Kyle, on pappi, ja kaksi, Ian ja Rhonda, ovat mukana politiikassa.


title: Ian Paisley

text: Vuonna 2004 Paisleyn perhe ilmoitti, että tällä on sairaus, joka saattaa johtaa kuolemaan. Hän eli kuitenkin vielä kymmenen vuotta ja kuoli 88-vuotiaana 12. syyskuuta 2014.


title: Denizli

text: Denizli on Denizlin maakunnan pääkaupunki Turkin lounaisosassa. Kaupungissa on arviolta 557 300 asukasta (vuonna 2014).


title: Denizli

text: Denizli on tunnettu tekstiiliteollisuudesta ja Denizlin kukoista.


title: Denizli

text: Aivan Denizlin lähellä sijaitsee Unescon maailmanperintökohde, Pamukkale.


title: CS Sedan Ardennes

text: CS Sedan Ardennes on ranskalainen jalkapalloseura, joka on perustettu vuonna 1919. Koillis-Ranskassa sijaitsevan Ardennesin departementin Sedanin kaupungista kotoisin olevan seuran lempinimi on "Les sangliers", villisiat.


title: Gottlieb Klein

text: Gottlieb Klein (1852 Homonna Slovakia – 1914) oli juutalainen rabbi. Klein työskenteli muun muassa Böömissä ja Elbingissä. Hän oli saanut ortodoksijuutalaisen koulutuksen, mutta tuli myöhemmin uudistusmieliseksi. Klein muutti Ruotsiin vuonna 1883 ja hänestä tuli maan ensimmäinen rabbi. Gottlieb Kleinin nuorin poika oli fyysikko Oskar Klein.


title: FC Martigues

text: FC Martigues on ranskalainen jalkapallojoukkue, joka on perustettu Martiguesin kaupungissa Etelä-Ranskassa vuonna 1921. Se nousi syksyllä 1993 Ligue 1:een, ja pysyi korkeimmalla sarjatasolla kolme kautta. Syksyllä 2003 Ranskan jalkapalloliitto pudotti joukkueen CFA-tasolle, eli Ranskan neljänneksi korkeimmalle sarjatasolle. FC Martigues pelaa kotiottelunsa 11 500 -paikkaisella Stade Francis-Turcanilla.


title: André the Giant

text: André the Giant (oik. André René Roussimoff, 19. toukokuuta 1946 Grenoble – 27. tammikuuta 1993 Pariisi) oli ranskalainen showpainija. Hän kuuluu WWE Hall of Fameen, ja oli yksi showpainimaailman tunnetuimpia kasvoja 60-80-luvuilla. Hän oli 223 cm pitkä ja painoi parhaimmillaan yli 240 kiloa.


title: André the Giant

text: Hän aloitti showpainin Euroopassa mutta siirtyi Pohjois-Amerikkaan kanadanranskalaisen painijan Édouard Carpentierin mukana. Kuuluisuuteen André nousi nykyisen WWE-sarjan edeltäjässä WWF:ssä. Tuolloin hän sai myös kehänimensä, kun hänet palkannut Vince McMahon Sr. nimesi Roussimoffin "André the Giantiksi" korostaakseen ottelijan suurta kokoa.


title: André the Giant

text: Vuonna 1987 André otteli showpainin siihenastisen historian suurimman yleisön edessä Pontiac Silverdomessa Detroitissa, jonne 93 000 katsojaa saapui seuraamaan WrestleMania III:a. Illan pääottelussa André the Giant kohtasi toisen painilegendan Hulk Hoganin. Hogan voitti ottelun kaatamalla André the Giantin mattoon. André osallistui elämänsä aikana kaikkiaan kuuteen WrestleMania-tapahtumaan.


title: André the Giant

text: Kuuluisuus showpainijana avasi Andrélle myös tien televisio- ja elokuvarooleihin. Tunnetuin hänen rooleistaan on lempeän Fezzik-jättiläisen rooli elokuvassa "Prinsessan ryöstö" ("The Princess Bride", 1987). André itse piti eniten juuri tästä roolistaan.


title: André the Giant

text: Hänestä tehtiin vuonna 2018 julkaistu HBO-yhtiön dokumenttielokuva ja lisäksi hänestä on suunnitteilla myös sarjakuvaan perustuva elokuva.


title: André the Giant

text: André the Giant sairasti akromegaliaa, sairautta jossa ihmisen keho kasvaa koko eliniän ajan. Painiaikoinaan Andrén ilmoitettiin olevan 223,5 senttimetriä pitkä ja painavan 226- 240 kilogramman välillä. Lopulta Andren koko oli liikaa hänen sydämelleen, ja hän kuoli Pariisissa vain 46-vuotiaana.


title: André the Giant

text: The Big Shown tehdessä debyyttiä hänet kuvattiin André the Giantin kadonneena poikana, sillä he ovat hieman samannäköisiä ja molemmat yli 2-metrisiä ja yli 200-kiloisia. Todellisuudessa näin ei kuitenkaan ole. Sukulaisuustarinaa käytettiin vahvistamaan juonikuviota, jossa Hulk Hogan piti vihaa Big Show’n kanssa.


title: Tours FC

text: Tours Football Club on ranskalainen jalkapalloseura, joka on perustettu vuonna 1919. Sen kotistadion on 1979 käyttöön otettu ja 2006–2007 peruskorjattu Stade de la Vallée du Cher, jonka kapasiteetti on 11 912. Stadionin omistaa Toursin kaupunki. Seuran noustua Ligue 2:een se ehdotti yhteisymmärryksessä Toursin pormestarin kanssa toukokuussa 2008 hanketta, joka nostaisi kapasiteetin 25 000 katsojaan 3–4 vuoden aikajänteellä. 34 miljoonan euron hintaiseksi arvioitu projekti aiotaan rahoittaa alueen kuntien ja yksityissektorin yhteistyöllä.


title: SCO Angers

text: SCO Angers on vuonna 1919 perustettu ranskalainen jalkapalloseura Angersin kaupungista, Maine-et-Loiren departementista.


title: Sound system

text: Sound system on reggaeta äänilevyiltä soittava kokoonpano, joka koostuu DJ:istä eli jamaikalaisittain selektoreista sekä jamaikalaisittain deejayistä eli MC:istä eli mikrofonimiehistä.


title: Sound system

text: Termi sound system viittaa myös fyysiseen äänentoistolaitteistoon, jolla musiikkia soitetaan.


title: Sound system

text: Sound system eli suomalaisittain soundi on levytetyn reggaen tärkein äänitorvi. Soundi koostuu selektoreista eli levyvalikoitsijoista ja mikrofonimiehistä, jotka perinteisesti soittavat omilla PA-laitteistoillaan omia dubplate- ja muita äänilevyvalikoimiaan. Mikrofonimiesten tehtävä soundissa on tärkeä: He juontavat levyjä sisään sekä pitävät juonnoillaan ja viihdytyksellään yleisön kiinnostusta yllä.


title: Sound system

text: Tunnetuimpiin sound systemeihin maailmalla kuuluvat jamaikalaiset Stone Love, Bass Odyssey ja Killamanjaro, newyorkilainen LP International, Channel One Sound System, King Shiloh Soundsystem sekä saksalainen Sentinel, joka voitti vuoden 2005 World Clashin New Yorkissa.


title: Sound system

text: Tunnetuimpia suomalaisia soundeja ovat Komposti, Lion Head, MPV, Intergalaktik Sound System, Tulitauko Sound, Black Bear Sound, Pouta Sound, Ghetto Blaster Sound, Cool Runnings, Healing of the Nation, Ivah Sound, Jah Equity Sound System, Family Sound ja Black Hula sekä ainoa jamaikalainen soundi Suomessa, Super One Sound.


title: Aimo T. Nikolainen

text: Aimo Tauno Nikolainen (10. heinäkuuta 1912 Helsinki – 24. syyskuuta 1995 Espoo) oli suomalainen teologi ja Suomen evankelis-luterilaisen kirkon keskeinen vaikuttaja, joka toimi Helsingin hiippakunnan piispana vuosina 1972–1982. Nikolainen toimi myös Helsingin yliopiston eksegetiikan professorina 1946–1972 sekä teologisen tiedekunnan dekaanina 1954–1969.


title: Aimo T. Nikolainen

text: Asemapäällikön poika Nikolainen kirjoitti ylioppilaaksi 1929, valmistui filosofian kandidaatiksi ja maisteriksi 1932 sekä teologian kandidaatiksi 1934. Seuraavana vuonna hänet vihittiin papiksi Tampereella. Nikolainen väitteli 25-vuotiaana tohtoriksi aiheesta "Lähimmäinen uskonnollisena kysymyksenä Uudessa testamentissa". Hän on edelleen Suomen kaikkien aikojen nuorin teologian tohtori. Työskenneltyään 1930-luvulla muutaman vuoden apupappina Jyväksylän maaseurakunnassa Nikolainen siirtyi 1939 Helsinkiin yliopistouralle, aluksi teologisten esikäsitteiden vt. apulaiseksi. Sotavuosina hän oli myös sotilaspappina rintamalla. Kirjoitettuaan kaksiosaisen saksankielisen tutkimuksen ylösnousemususkosta ("Der Auferstehungsglauben in der Bibel und ihrer Umwelt") hänet nimitettiin 1946 Uuden testamentin eksegetiikan professoriksi Eelis Gulinin seuraajana. Nikolainen kirjoitti teokseen kolmannen osan vuonna 1992.


title: Aimo T. Nikolainen

text: Jotkin Nikolaisen näkemykset varsinkin Raamatun ihmiskuvasta herättivät aikanaan Suomessa teologisia kiistoja. Hänen kirjallisen tuotantonsa merkittävimmät osat ovat suomalaiseen kommentaarisarjaan laaditut Uuden testamentin kirjojen selitykset sekä hänen pääteoksenaan pitämänsä "Uuden testamentin tulkinta ja tutkimus" (1971).


title: Aimo T. Nikolainen

text: Jo opiskeluajoistaan lähtien Nikolainen oli NMKY-toiminnan kautta yhteydessä ulkomaille ja Kirkkojen maailmanneuvoston (KMN) perustamisen jälkeen hänestä tuli Suomen evankelis-luterilaisen kirkon tärkeä ekumeeninen vaikuttaja. Hän edusti Suomea kaikissa KMN:n yleiskokouksissa vuosina 1948–1975 ja kuului KMN:n keskustoimikuntaan 1954–1975. Nikolaisella oli myös monia luottamustehtäviä kotimaassa. Hän oli 1951–1970 Suomen kirkon pappisliiton, 1952–1964 Kirkon Nuorison, 1955–1964 ja 1969–1971 Suomen Eksegeettisen Seuran, 1960–1961 ja 1967–1969 Pohjoismaisen ekumeenisen instituutin, 1966–1978 Suomen Ekumeenisen Seuran, 1973–1983 kirkon lähetysasiain keskuksen sekä 1981–1984 Suomen ekumeenisen neuvoston puheenjohtaja ja 1981–1982 Suomalaisen Tiedeakatemian esimies.


title: Aimo T. Nikolainen

text: Nikolainen vihittiin piispaksi 1. lokakuuta 1972. Hän oli vuonna 1959 perustetun Helsingin hiippakunnan kolmas piispa.


title: Aimo T. Nikolainen

text: Nikolainen toimi 1940-luvulta alkaen vuosikymmenten ajan naispappeuden käyttöönoton puolesta ja johti asiaa pohtineita komiteoita. Ensimmäiset naispapit vihittiin Suomessa lopulta vuonna 1988. Vuonna 1973 Nikolainen valittiin johtamaan raamatunkäännöskomiteaa, joka pyrki Raamatun modernimpaan suomennokseen. Tähän tehtävään hän paneutui tarmokkaasti varsinkin jäätyään eläkkeelle. Komitean työ jatkui vuoteen 1990 ja Uusi kirkkoraamattu hyväksyttiin 1992. Komiteassa oli muun muassa piispa Aarre Lauha, joka pyysi myöhemmin eroa, sekä ortodoksisen kirkkokunnan edustajia.


title: Aimo T. Nikolainen

text: Nikolainen oli tunnettu televisiokasvo, minkä arvellaan johtuneen hänen esiintymistaidostaan.


title: Aimo T. Nikolainen

text: Nikolainen oli vuodesta 1936 naimisissa sairaanhoitaja Eila Alasen kanssa, jonka isä oli vuorineuvos Julius Alanen.


title: Röylä

text: Röylä () on Espoon kaupunginosa. Röylä sijaitsee Pohjois-Espoossa Bodominjärven pohjoispuolella. Röylässä oli 388 asukasta vuodenvaihteessa 2016–2017. Asukkaiden keski-ikä on 56,6 vuotta.


title: Röylä

text: Suurimmaksi osaksi Röylä muodostuu pelloista ja metsästä. Röylässä on löydetty monia kivikautisia asuinpaikkoja. Alueen rakennuskanta on lähes täysin erillisiä pientaloja.


title: Röylä

text: Röylässä on yksi ruotsinkielinen koulu, Rödskogs skola. Aivan koulun vieressä on Snettansin maatila. Lisäksi Röylässä on useita hevostiloja, joissa toimii ratsastuskouluja.


title: Röylä

text: Pohjois-Espoon alueella toimii vuonna 1971 perustettu Röylän ja Bodomin Seudun omakotiyhdistys ry..


title: FC Nancy

text: FC Nancy on ranskalainen jalkapalloseura, joka perustettiin vuonna 1901 ja lakkautettiin vuonna 1965. Se kävi kahdesti Ligue 1:ssä, ja eteni myös kahdesti Ranskan Cupin eli Coupe de Francen finaaliin, häviten kuitenkin molemmilla kerroilla. Nancyn kaupungin nykyinen jalkapallon ykkösseura on AS Nancy-Lorraine.


title: Pamukkale

text: Pamukkale on Lounais-Turkissa sijaitseva luonnonilmiökohde. Pamukkale tarkoittaa suomeksi käännettynä "puuvillalinnaa". Pamukkale muodostuu korkeasta pengermaastosta, joka koostuu vitivalkoisista kalkkikivikerroksista.. Lämmin (35-50 astetta), kalkkipitoinen vesi virtaa hitaasti alas 100 metriä korkeata kiviseinämää, muodostaen valkoisia tasanteita, tippukiviä ja vesialtaita. Pohjaveden vähennyttyä (asutus ja hotellit kuluttavat vettä), ovat portaat muuttuneet ruskeiksi.


title: Pamukkale

text: Pamukkale sijaitsee aivan Denizlin ulkopuolella.


title: Pamukkale

text: Pamukkale on Turkin suosituimpia retkikohteita. Suuret kävijämäärät ovat tuhonneet aluetta. Valkoiset kalliot ovat likaantuneet ja tummuneet. Nykyisin kalkkikivitasanteilla kävely tai altaissa kylpeminen on kiellettyä. Valkoisuutta pyritään ylläpitämään ohjaamalla vettä eri paikkoihin. Pienellä alueella oli mahdollisuus kävellä matalissa altaissa (3/2016)


title: Pamukkale

text: Uiminen on mahdollista Kleopatra-altaassa, johon mineraalipitoista, +35-asteista vettä johdetaan. Vedellä uskotaan olevan monia ihotauteja ja sydänsairauksia parantavia vaikutuksia. Veden uskotaan myös nuorentavan. Kleopatran allas on hyvin erityislaatuinen. Vesi on kristallinkirkasta ja altaan pohjalla on Kleopatran aikaisia, 2 000 vuotta vanhoja pylväitä ja pilareita.


title: Pamukkale

text: Huipulla sijaitsee antiikin Hierapolis, muinainen pyhiinvaelluspaikka.


title: Pamukkale

text: Kohde valittiin kulttuuriarvojen perusteella Unescon maailmanperintöluetteloon vuonna 1988.


title: Olympique Alès

text: Olympique Alès on ranskalainen jalkapalloseura, joka on perustettu vuonna 1923 eteläranskalaisessa Alèsin kaupungissa, silloin nimellä "Olympique Alésien". Se syntyi kolmen alèsilaisjoukkueen, Red Starin, Boxingin ja C.S. des Cheminots'n yhdistyttyä. OA ehti 30- ja 50-lukujen aikana pelata kuusi kautta Ranskan ylimmällä sarjatasolla, ja vuonna 1957 se nousi sinne voittamalla toiseksi korkeimman sarjatason, Ligue 2:n mestaruuden.


title: Olympique Alès

text: Olympique Alès ajautui konkurssiin ensimmäisen kerran vuonna 1961. Jäljelle jäänyt amatööriseura yhdistyi vuonna 1963 Cévennes Sportin kanssa, joten kun joukkue palasi jalkapalloympyröihin vuonna 1970, se tunnettiin nimellä "Olympique Alès-en-Cévennes". OA sai ammattilaisstatuksen takaisin vasta vuonna 1993, mutta vain menettääkseen sen uudestaan neljä vuotta myöhemmin. Lopulta vuonna 2003 seura ajettiin toistamiseen konkurssiin. Tällä hetkellä seura pelaa Ranskan viidennellä sarjatasolla amatöörijoukkueena.


title: MTV Video Music Awards

text: MTV Video Music Awards on Music Televisionin palkintogaala, jossa palkitaan vuoden parhaat musiikkivideot. Tapahtuma järjestettiin ensimmäisen kerran vuonna 1984.


title: MTV Video Music Awards

text: Video Music Awardsien tapahtumapaikka vaihtelee joka vuosi. Vuonna 2005 ne pidettiin Miamissa, American Airlines Arenalla, ja gaalan isäntänä toimi tuolloin laulaja P. Diddy (Sean Combs). Vuonna 2004 gaala pidettiin Los Angelesissa ja 2003 New Yorkissa. Vuonna 2011 tapahtuma järjestettiin Los Angelesin Nokia Theatressa.


title: MTV Video Music Awards

text: Voittajille annettava palkinto tunnetaan nimellä "Moon Man", koska pysti kuvaa astronauttia kuussa.


title: MTV Video Music Awards

text:
Eniten palkintoja on voittanut Madonna, joka on saanut palkinnon 20 kertaa eri kategorioista.
MTV Video Music Awardsin kotisivut


title: Akryyli

text: Polymetyylimetakrylaatti (PMMA), puhekielessä akryyli tai pleksilasi, on synteettinen polymeeri. Akryyli on hyvin valoa läpäisevä muovi, minkä vuoksi sitä käytetään esimerkiksi valomainoksissa ja akvaarioissa, sekä rakennusmateriaalina erikoisikkunoissa ja -kaiteissa. Akryyliä käytetään myös maaleissa (akrylaattilateksit) ja biomateriaalina, esimerkiksi tekohampaissa sekä dispersiopäällysteisissä pahvipakkauksissa elintarvikekäytössä, pakasteissa ja nestekartongeissa.


title: Akryyli

text: Akryylia voidaan helposti muovata jo noin 100 °C:n lämpötilassa, joten se ei sovellu kuumiin olosuhteisiin. Akryylin absoluuttinen taitekerroin on 1,491. Polymetyylimetakrylaatin kemiallinen kaava on [CHO] ja CAS-numero 9011-14-7. Aine valmistetaan polymeroimalla metyylimetakrylaattia (CHO).


title: Akryyli

text: Sana pleksi tulee muovivalmistajan Röhm GmbH:n (Degussa Gruppe) omalle akryylivalmisteelleen 1930-luvulla antaman "Plexiglas" tuotemerkin mukaan. Amerikassa tuotenimen omistaa Altuglas International (Arkema Gruppe).


title: Nîmes Olympique

text: Nîmes Olympique on ranskalainen jalkapalloseura, joka on perustettu vuonna 1937 Lounais-Ranskan Nîmesissä. Se on historiansa aikana sijoittunut peräti viidesti toiseksi Ranskan korkeimmalla sarjatasolla Ligue 1:ssä, mutta mestaruutta se ei ole koskaan voittanut. Se on myös pelannut kolmesti Coupe de Francen finaalissa voittamatta turnausta kertaakaan. Joukkueen lempinimi on "Les Crocodiles", krokotiilit.


title: Nîmes Olympique

text: Nîmes Olympiquen edeltäjä oli Henri Monnierin vuonna 1901 perustama Sporting Club Nîmois (SCN). Talousongelmien takia SCN lopetti toimintansa vuonna 1937. Paikallisten liikemiesten ansiosta seura muutti Lozère-Gardin alueelle Nîmesissä ja muutti nimensä Nîmes Olympiqueksi.


title: Nîmes Olympique

text: Seura pitää majaansa Nîmes'n kaupungista Gardin departementista. Se sai uuden stadionin Stade des Costières de Nîmesin 15. helmikuuta 1989.


title: Nîmes Olympique

text: Eric Cantona pelasi Nîmesissä 16 ottelua vuonna 1991.


title: Nîmes Olympique

text: Kaudeksi 2018–2019 Nîmes nousi pääsarjaan ensimmäistä kertaa 25 vuoteen.


title: Ametisti

text: Ametisti on korukivenä käytetty violetti kvartsinmuunnos. Sen nimi on peräisin muinaisen Kreikan sanoista ἀ a- ("ei") ja μέθυστος methustos ("myrkytys"), joka on viite uskomukseen, että se suojelee omistajaansa päihtymykseltä; muinaiset kreikkalaiset pitivät ametistia yllään ja tekivät siitä juoma-astioita.


title: Ametisti

text: Lapissa Luostolla Lampivaarassa sijaitsee ametistikaivos, jota pitää yllä Kaivosyhtiö Arctic Ametisti Oy . Suomen suurin yksittäinen ametistikide Pelkosenniemen Lampivaarasta läheltä Luostoa on löytynyt 1980-luvun lopulla. Suuri ametistikide on mitoiltaan 18 cm × 13 cm × 16 cm ja painoa sillä on noin 3,7 kg. Kirjassa "Suomen korukivet" on tietoja Suomen muistakin ametistiesiintymistä.1900-luvulla ametistin värin katsottiin johtuvan siitä että se sisältää mangaania. Koska sitä pystyy suuresti muuttamaan lämmöllä, jotkin asiantuntijat kuitenkin uskoivat värin johtuvan eloperäisistä lähteistä. Rautatiosyanaattia ehdotettiin ja rikin väitettiin löydettävän siitä. Uudempi tutkimus on osoittanut ametistin värin johtuvan rautaepäpuhtauksista.


title: Ametisti

text: Altistus lämmölle muuttaa ametistin keltaiseksi ja suuren osan keltaisesta kvartsista ja savukvartsista sanotaan olevan vain "palanutta ametistia". Keinotekoisesti lämpökäsiteltyä ametistia yritetään usein myydä sitriininä.


title: Ametisti

text:
Keinotekoisen ja luonnollisen ametistin kemialliset ja fyysiset ominaisuudet ovat niin samanlaisia, ettei niitä pysty erottamaan täydellisellä varmuudella ilman edistynyttä gemmologista koetta.
Ametistin ensisijainen sävy on vaaleanpunaisen violetista tummaan violettiin. Toissijaisena sävynä siinä saattaa näkyä punaista tai sinistä tai molempia. Ihanteellisessa laadussa on suunnilleen 75–89 % violettia ja 15–20 % sinistä ja (valonlähteestä riippuen) punaista sävyä.


title: Red Star

text: Red Star on ranskalainen jalkapalloseura, joka on perustettu vuonna 1897. Se on yksi Ranskan jalkapallohistorian vanhimpia seuroja, ja sen menestysvuodet ajoittuivat 1900-luvun alkupuolelle.


title: Red Star

text: Red Starin kotipaikka on Pariisin pohjoisrajalla sijaitseva Saint-Ouenin kaupunki.


title: FC Rouen

text: FC Rouen on ranskalainen jalkapalloseura, joka on perustettu vuonna 1896 Luoteis-Ranskan Rouenissa. Se voitti Ranskan pääsarjan kahdesti toisen maailmansodan aikana, mutta näinä vuosina voitettuja mestaruuksia ei nykyisin noteerata virallisissa yhteyksissä. Joukkueen lempinimi on ().


title: Kasvot

text: Kasvot ovat pään etuosan alue otsasta leukaan, jossa sijaitsevat myös silmät ja kulmakarvat, nenä, suu ja posket.


title: Kasvot

text: Kasvot ovat tärkeä osa sekä ihmisen verbaalista että nonverbaalista kommunikaatiota: paitsi että puhe muodostetaan osin suulla ja huulilla, myös kasvojen muilla lihaksilla muodostetut ilmeet vaikuttavat viestin tulkintaan. Ilmeet myös vaikuttavat suoraan ääneen: ihminen tunnistaa äänen perusteella hymyilevän ihmisen ilmeen. Ilmeet voivat olla hallittavissa, mutta koska ne ovat lajityypillisiä ja syntyvät usein suorina reaktioina, niillä on usein samoja merkityksiä koko maailmassa.


title: Kasvot

text: Kasvojen tärkeimpiä lihaksia toimintoineen ovat:


title: Fernando Pessoa

text: Fernando Pessoa [] (13. kesäkuuta 1888 Lissabon, Portugali – 30. marraskuuta 1935 Lissabon) oli portugalilainen runoilija ja kirjailija. Häntä pidetään yhtenä maansa ja ylipäätään 1900-luvun merkittävimmistä runoilijoista.


title: Fernando Pessoa

text: Pessoan isä kuoli tuberkuloosiin hänen ollessaan viisivuotias. Vuotta myöhemmin kuoli myös Pessoan veli. Veljen kuoleman jälkeen Pessoa alkoi saada kirjeitä Chevalier de Pas -nimiseltä henkilöltä. Tämä oli ensimmäinen kirjailijan monista heteronyymeistä. Äiti meni uusiin naimisiin, ja vuonna 1896 perhe muutti Etelä-Afrikkaan Durbaniin, missä Pessoa kävi englanninkielisiä kouluja. Hänen latinan opettajansa oli merkittävänä innoittajana Pessoan harkitessa itselleen kirjoittajan uraa. Vuonna 1903 Pessoa herättää ensimmäistä kertaa kirjoituksillaan huomiota. Hänen ainekirjoituksensa Capen yliopiston pääsykokeessa voitti kuningatar Victorian muistopalkinnon. Palkinnoksi hän sai valikoiman englantilaista kirjallisuutta, kuten Shakespearea ja Tennysonia.


title: Fernando Pessoa

text: 17-vuotiaana hän palasi Lissaboniin opiskelemaan kirjallisuutta, mutta opinnot keskeytyivät opiskelijalakon myötä. Etelä-Afrikkaan hän ei enää palannut. Isoäidiltään saadulla perinnöllä hän perusti kustantamon ja kirjapainon, joka ajautui kuitenkin pian konkurssiin. Tämän jälkeen hän ryhtyi elättämään itseään kaupallisena kirjeenvaihtajana ja kielenkääntäjänä.


title: Fernando Pessoa

text: Vuonna 1912 Pessoa ryhtyi kirjoittamaan esseitä A Águia -kirjallisuuslehteen. Esseitä pidetään provokatiivisina. Hän tutustui sukupolvensa muihin taiteilijoihin ja vietti näiden kanssa paljon aikaansa. Näihin aikoihin Pessoa kirjoiti eroottisen runonsa "Epithalium" sekä lukunäytelmänsä "O Marinheiro". Samoihin aikoihin putkahti esiin myös yksi merkittävimmistä Pessoan heteronyymeistä, uusklassistinen runoilija Ricardo Reis. Hänelle Pessoa loi taustan, jonka mukaan Reis oli paennut poliittisista syistä Brasiliaan ja ollut nuorena jesuiittakoulussa ja valmistunut lääkäriksi. Vuonna 1914 Pessoa koki syvän masennuksen, kirjoitti näytelmän ja keksi itselleen heteronyymin Alberto Caeiro. Caeiro oli Pessoan selvityksen mukaan paimenrunoilija, joka oli jäänyt nuorena orvoksi. Caeiro asui maaseudulla isoäitinsä luona ja oli käynyt vain kansakoulun.


title: Fernando Pessoa

text: Pessoa toimi Orpheu-taiteilijaryhmässä, joka julkaisi samannimistä lehteä ja oli merkittävässä roolissa portugalilaisen modernismin kehityksessä. Orpheu-ryhmän lehti julkaisi Pessoan englanniksi kirjoittamia runoja. Vuonna 1918 hän lähetti englanniksi kirjoittamiaan runoja julkaistaviksi The Timesiin sekä Glasgow Herald- sanomalehtiin. Runot herättävät Britanniassa mielenkiintoa. Vuonna 1920 Pessoan äiti ja nuoremmat lapset palaavat Portugaliin ja Pessoa muuttaa heidän luokseen asumaan. Samoihin aikoihin kirjailija koki lyhyen rakkaussuhteen Ophelia Queirozin kanssa.


title: Fernando Pessoa

text: Vuonna 1922 uusi aikakauslehti, "Contemporāena", julkaisi toukokuun numerossaan Pessoan teoksen "Anarkistipankkiiri". Teos kertoo kahden nimettömän henkilön kahvilakeskustelusta joka käsittelee ihmisen itsekkyyttä ja Neuvostoliittoon rakenteilla olleen järjestelmän mahdottomuutta.


title: Fernando Pessoa

text: Vuonna 1927 Pessoa sai ensimmäisen julkisen tunnustuksensa, kun nuori runoilija José Region julisti hänet Presença-aikakauslehteen kirjoittamassaan artikkelissa sukupolvensa suurimmaksi mestariksi. Rakkaussuhde Opheliaan elpyy mutta päättyy jälleen yhtä nopeasti kuin edelliselläkin kerralla.


title: Fernando Pessoa

text: Okkultismi ja rajatieto kiehtoivat Pessoaa. Brittiläinen taikuri Aleister Crowley saapuu Lissaboniin tapaamaan Pessoaa vuonna 1930, mutta hän katoaa oudosti Cascaisissa. Outo tapaus herättää huomiota lehdistössä, ja julkisuutta kaihtava Pessoa joutuu antamaan asiasta haastattelun. Pessoa käänsi portugaliksi Crowleyn runon Hymn to Pan ja yrittää vielä kolmannen kerran suhdetta Opheliaan. Kolmas välirikko jää lopulliseksi.


title: Fernando Pessoa

text: Pessoa kuoli maksakirroosiin 47-vuotiaana. Sairaalaan hän oli hakeutunut päivää ennen menehtymistään. Viimeiset sanansa hän kirjoitti englanniksi. Suomeksi ne kuuluvat ""En tiedä mitä huominen tuo tullessaan.""


title: Fernando Pessoa

text: Ystäviensä haltuun kirjailijamestari jätti elinaikanaan tarkoin varjelemansa arkun. Kun se avattiin kirjailijan edesmentyä, sieltä löytyi lähes 30 000 liuskaa käsikirjoituksia.


title: Fernando Pessoa

text: Henkilönä Pessoaa on kuvattu muun muassa yksinäiseksi ja julkisuutta vältteleväksi sekä kapakoiden nurkanvaltaajaksi ja portugalilaiseksi keskipäivän vähäpuheiseksi haamuksi. Hän itse piti elämänsä tarkoituksena unelmointia. Suurimmat surunsa hän oli karkottanut avaamalla ikkunan omaan sieluunsa ja kun häntä oli vaadittu puhumaan elämisestä, hän ei kuunnellut.


title: Fernando Pessoa

text: Vaikka Pessoa oli tuottelias kirjoittaja, hän julkaisi elinaikanaan vain yhden runokirjan, Portugalin myyttistä historiaa kuvaavan eeppisen ja monitahoisen "Mensagemin". Mensagemin ansiosta Estado Novon konservatiivinen diktatuurihallinto nosti Pessoan kansalliskirjailijan asemaan. Myöhemmin Pessoan diktatuurinvastaisetkin tekstit ovat tulleet tunnetuiksi. Mensagemin lisäksi Pessoa julkaisi elinaikanaan muutaman vihkosen englanniksi kirjoitettuja runoja, ja aktiivisen lehtikirjoittelun vuoksi hän oli verrattain tunnettu jo omana aikanaan. Suurin osa Pessoan tuotannosta on julkaistu postuumisti, ja se käsittää runojen lisäksi proosaa, esseitä, pamfletteja ja jopa dekkareita.


title: Fernando Pessoa

text: Erikoislaatuinen piirre Pessoan kirjallisessa tuotannossa on heteronyymien käyttö. Heteronyymejä Pessoalta on löydetty kaikkiaan 72. Hän kirjoitti valtaosan tuotannostaan taiteilijanimillä, joista kehittyi pseudohenkilöitä omine historioineen, luonteenpiirteineen ja kirjoitustyyleineen. Merkittävimpinä näistä kymmenistä kirjoittajahahmoista on perinteisesti pidetty Alberto Caeiroa, Ricardo Reisiä ja Alvaro de Camposia, mutta uudempi tutkimus on kiinnittänyt huomiota myös sellaisiin hahmoihin kuin António Mora, Vicente Guedes, Alexander Search ja Bernardo Soares. Eriytyneet kirjailijahahmot jopa kiistelivät keskenään lehtien palstoilla. Suomennetussa valikoimassa "Hetkien vaellus" on mukana Alvaro de Camposin tunteikas muistokirjoitus edesmenneelle Alberto Caeirolle. Heteronyymeillään Pessoa loi pienen kirjallisen kaikkeuden, jossa kirjoittajan ja kirjallisen hahmon, todellisuuden ja sepitteen raja sekoittui voimakkaasti, varsinkin kun kirjailija astui kirjalliseen peliinsä myös itse tekemällä kirjailija Fernando Pessoasta heteronyymien kanssa tasavertaisen hahmon. Heteronyymien käyttö tarjosi Pessoalle mahdollisuuden tutkiskella minuuden, olemassaolon ja kirjailijuuden teemoja, jotka kulkevat läpi koko hänen tuotantonsa.


title: Sergei Zubov

text: Sergei Ivanovitš Zubov (, s. 22. heinäkuuta 1970 Moskova, Neuvostoliitto) on venäläinen jääkiekkovalmentaja ja entinen puolustaja. Zubov voitti pelaajaurallaan kaksi Stanley Cupia: New York Rangersissa vuonna 1994 ja Dallas Starsissa vuonna 1999. Vuoden 1992 talviolympialaisissa Albertvillessä Zubov voitti kultaa Itsenäisten valtioiden yhteisön ja Georgian muodostamassa yhdistyneessä joukkueessa.


title: Sergei Zubov

text: Zubov voitti Neuvostoliiton alle 20-vuotiaiden maajoukkueessa kultaa 1989 ja hopeaa 1990. New York Rangers varasi Zubovin vuoden 1990 varaustilaisuuden viidennellä kierroksella. Tulokaskaudellaan hän pelasi 49 ottelua, tehden niissä yhteensä 31 tehopistettä. Hyvä tahti jatkui myös seuraavalla kaudella, jolloin hän teki runkosarjassa 12 maalia ja 77 syöttöpistettä.


title: Sergei Zubov

text: Zubov jatkoi hyviä otteitaan Rangersissa, mutta elokuussa 1995 hänet siirrettiin Petr Nedvědin kanssa Pittsburgh Penguinsiin vaihdossa Luc Robitailleen ja Ulf Samuelssoniin. Zubov vietti vain yhden kauden Pittsburghissa ja kesällä 1996 Pittsburgh vaihtoi hänet Kevin Hatcheriin Dallas Starsin kanssa. 30. heinäkuuta 2009 Zubov päätti jättää NHL:n ja teki sopimuksen KHL-seura SKA Pietarin kanssa.


title: Sergei Zubov

text: Hyökkäävänä puolustajana tunnettu Zubov pelasi 16 kautta kestäneellä NHL-urallaan 1 068 runkosarja- ja 164 pudotuspeliottelua. Tehopisteitä hän teki runkosarjassa yhteensä 771, 152 maalia ja 619 syöttöpistettä, ja pudotuspeleissä 117, 24 maalia ja 93 syöttöpistettä. Hän pelasi urallaan kolmesti ssa, vuosina 1998, 1999 ja 2000, ja tuli vuonna 2006 valituksi .


title: Sergei Zubov

text: SKA Pietarissa Zubov pelasi yhden kauden ajan. Hän oli tuolla kaudella (2009–2010) KHL:n eniten pisteitä tehnyt puolustaja, tuli valituksi liigan ensimmäiseen tähdistökentälliseen ja pelasi liigan tähdistöottelussa.


title: Sergei Zubov

text: Pelaajauransa jälkeen Zubov aloitti jääkiekkovalmentajana. Hän toimi kaudella 2011–2012 SKA Pietarin apuvalmentajana ja siirtyi ennen kautta 2012–2013 TsSKA Moskovan apuvalmentajaksi.


title: Dominika Cibulková

text: Dominika Cibulková (s. 6. toukokuuta 1989 Bratislava) on slovakialainen tennispelaaja, jonka korkein WTA-listasijoitus kaksinpelissä on neljäs maaliskuulta 2017. Häntä valmentaa Matej Liptak. Ensimmäisen WTA-turnausvoittonsa hän saavutti lokakuussa 2011. Yhteensä hän on voittanut urallaan kahdeksan kaksinpelin WTA-turnausta ja yhden nelinpeliturnauksen.


title: Dominika Cibulková

text: Cibulkován vanhemmat Katarina Cibulková ja Milan Cibulka innostivat häntä aloittamaan tenniksen 7-vuotiaana. Vuonna 2004 Cibulková osallistui ensimmäiseen ITF-tason kaksinpeliturnaukseen ja seuraavalla kaudella voitti ensimmäisen turnauksensa Milanossa toukokuussa 2005 lyötyään Hollannin Bibiane Schoofsin loppuottelussa 2-6, 6-1, 6-3. Cibulková voitti samana vuonna myös toisen junioriturnauksen Brandentonissa, Floridassa sekä ensimmäisen naisten turnauksensa, 10 000 dollarin turnauksen Portugalissa. Maailman juniorirankingissa hän oli korkeimmillaan kolmantena. Cibulková pelasi 2005 ensimmäistä kertaa Slovakian Fed Cup -joukkueessa. Vuoden lopulla hänen WTA-listasijoituksensa oli 555.


title: Dominika Cibulková

text: Cibulková selviytyi toiselle kierroksella kahdessa ensimmäisessä WTA-turnauksessaan Istanbulissa ja Tashkentissa, mutta ei selviytynyt karsinnoista Budapestin ja Portorozin turnauksissa. Hän voitti 75 000 dollarin ITF-turnauksen kotikaupungissaan Bratislavassa. Vuoden loppuranking oli 156. eli hän paransi sitä lähes 400 sijaa.


title: Dominika Cibulková

text: Australian avoimissa Cibulková ei läpäissyt karsintaa, mutta selviytyi helmikuussa toiselle kierrokselle Bangaloren turnauksessa. Huhtikuussa hän selviytyi kolmannelle kierroksella Amelia Islandin turnauksessa. Prahan turnauksessa hän pelasi itsensä ensi kertaa kaksinpeliturnauksen puolivälieriin, jossa hävisi Valko-Venäjän Viktoryja Azarenkalle. Tällä hän ansaitsi paikan suoraan Ranskan avointen pääryhmään. Cibulková eteni kolmannelle kierrokselle kukistaen muun muassa 32:nneksi sijoitetun Martina Müllerin ennen tappiotaan Svetlana Kuznetsovalle. Kesäkuun 11. päivänä hän nousi ensimmäistä kertaa sadan joukkoon WTA-listalla. Tukholman turnauksessa heinäkuussa hän selviytyi puolivälieriin.


title: Dominika Cibulková

text: Yhdysvaltain avointen kaksinpelin ensimmäisellä kierroksella Cibulková voitti 23:nneksi sijoitetun Tathiana Garbinin. Toisella kierroksella hän hävisi Viktoryja Azarenkalle.


title: Dominika Cibulková

text: Cibulková selviytyi ensimmäisen kerran urallaan WTA-turnauksen loppuotteluun Amelia Islandin turnauksessa huhtikuussa 2008. Loppuottelussa hän hävisi Marija Šarapovalle. Heinä-elokuussa pelatun Montréalin turnauksen puolivälierissä hän voitti maailmanlistan kakkosen Jelena Jankovićin ja välierissä Marion Bartolin mutta hävisi loppuottelussa Dinara Safinalle.


title: Dominika Cibulková

text: Grand Slam -turnauksissa Cibulková selviytyi kolmannelle kierrokselle Ranskan ja Yhdysvaltain avoimissa. Ranskassa hän hävisi Jelena Jankovićille ja Yhdysvalloissa Agnieszka Radwańskalle.


title: Dominika Cibulková

text: Australian avoimissa 2009 Cibulková ylti ensimmäisen kerran urallaan Grand Slam -turnauksessa neljännelle kierrokselle. Hän voitti Chanelle Scheepersin 6–0, 6–0, Chan Yung-janin 6–0, 6–2, ja Virginie Razzanon 7–5, 7–5, mutta hävisi sitten Jelena Dementjevalle 2–6, 2–6. Ranskan avoimissa hän selviytyi välieriin saakka. Hän voitti ensimmäisellä kierroksella Alona Bondarenkon luvuin 6–4, 2–6, 6–4, toisella kierroksella Kirsten Flipkensin 6–1, 6–0, kolmannella kierroksella Gisela Dulkon 6–4, 6–2, neljännellä kierroksella 29:nneksi sijoitetun Ágnes Szávayn 6–2, 6–4 sekä puolivälierissä sijoittamattoman, pitkällä kilpailutauolla olleen entisen maailmanlistan ykkösen Marija Šarapovan 6–0, 6–2. Välierissä hän hävisi maailmanlistan silloiselle ykköselle Dinara Safinalle erin 3–6, 3–6.


title: Dominika Cibulková

text: Slovakian Fed Cup -joukkueessa Cibulková on pelannut vuosina 2005–2016, saldona 21 voittoa ja 19 tappiota.


title: Thomas Morgenstern

text: Thomas Morgenstern (s. 30. lokakuuta 1986 Spittal an der Drau, Itävalta) on itävaltalainen uransa lopettanut mäkihyppääjä. Hän on suurmäen olympiavoittaja sekä normaalimäen maailmanmestari henkilökohtaisessa kilpailussa. Lisäksi hänellä on joukkuemäestä kaksi olympiakultaa sekä kymmenen maailmanmestaruutta. Hän on myös maailmancupin kokonaisvoittaja kausilta 2007–2008 ja 2010–2011.


title: Thomas Morgenstern

text: Morgenstern oli pitkään yksi maansa lahjakkaimmista hyppääjistä. Hänestä piti alun perin tulla jalkapalloilija, mutta hän aloitti mäkihypyn harrastamisen osallistuttuaan Anton "Toni" Innauerin mäkihyppykouluun. Kansainvälisen suuren yleisön tietoisuuteen hän nousi 16-vuotiaana hyvien suoritustensa myötä Keski-Euroopan mäkiviikolla 2002–2003. Viisi päivää mäkiviikon jälkeen, 11. tammikuuta 2003 hän saavutti ensimmäisen maailmancupin osakilpailuvoittonsa Liberecissä. Vuosina 2003–2004 hän voitti kolme nuorten MM-kultaa. Maailmancupin toisen osakilpailuvoittonsa Morgenstern saavutti 10. maaliskuuta 2006 Norjan Lillehammerissa Nordic Tournamentin kolmannessa osakilpailussa. Hän voitti lopulta 25 000 euron voittosumman Oslon Holmenkollenille päättyneessä Nordic Tournamentissa.


title: Thomas Morgenstern

text: Marraskuun lopussa 2003 Morgenstern kaatui maailmancupin avauksessa Rukalla. Hän menetti hetkeksi tajuntansa ja vietti seuraavan yön tarkkailussa Kuusamon terveyskeskuksessa. Tutkimukset osoittivat Morgensternin olevan täysin terve lukuun ottamatta lievää aivotärähdystä ja lukuisia mustelmia. Muiden jatkaessa maailmancup-kiertuetta Morgenstern lensi kotiin Itävaltaan lepäämään ja aloitti myöhemmin harjoittelun uudelleen. Hänen seuraava kilpailunsa oli mäkiviikon avauskilpailu Saksan Obertsdorfissa. Hän sijoittui toiseksi mäkiviikon kokonaiskilpailun voittaneen Norjan Sigurd Pettersenin jälkeen.


title: Thomas Morgenstern

text: Vuonna 2004 Morgenstern voitti joukkuemäestä pronssia lentomäen MM-kisoissa Slovenian Planicassa. Vuonna 2006 hän voitti pronssia henkilökohtaisesta kilpailusta Itävallan Kulmissa. 2005 Oberstdorfin MM-kisoissa hän voitti sekä normaali- että suurmäen joukkuemaailmanmestaruuden Itävallan joukkueessa. Keski-Euroopan mäkiviikolla 2004–2005 Morgenstern oli yhteispisteissä kolmas.


title: Thomas Morgenstern

text: Torinon olympialaisissa 2006 Morgenstern oli normaalimäen kilpailussa ensimmäisen kierroksen jälkeen kärkijoukossa, mutta menetti mahdollisuutensa huonon tuuliraon takia ja jäi yhdeksänneksi. Hän voitti samoissa kisoissa myöhemmin suurmäen olympiakultaa vain 0,1 pisteen erolla joukkuetoveriinsa Andreas Kofleriin. Kaksi päivää myöhemmin hän voitti myös joukkuemäen kultaa Itävallan joukkueessa. Sapporon MM-kilpailuissa 2007 hän saavutti kultaa joukkuemäessä ja pronssia normaalimäessä. Suurmäessä hän oli viides.


title: Thomas Morgenstern

text: Kaudella 2007–2008 Morgenstern voitti maailmancupin kuusi ensimmäistä osakilpailua. Hän voitti kauden aikana yhteensä kymmenen osakilpailua ja maailmancupin kokonaiskilpailun 233 pisteen erolla Gregor Schlierenzaueriin. Mäkiviikolla Morgenstern oli toinen. Lentomäen maailmanmestaruuskilpailuissa hän voitti joukkuekilpailussa kultaa. Kaudella 2008–2009 hän sijoittui maailmancupissa kaksi kertaa toiseksi ja cupin kokonaispisteissä seitsemänneksi. Liberecin MM-kilpailuissa hän voitti kultaa joukkuemäessä sekä oli normaalimäessä kahdeksas ja suurmäessä kymmenes. Kaudella 2009–2010 Morgenstern sijoittui kolmanneksi maailmancupin kokonaiskilpailussa sekä Nordic Tournamentilla.


title: Thomas Morgenstern

text: Vancouverin olympialaisissa 2010 Morgenstern kuului jälleen Itävallan joukkuemäen kultajoukkueeseen. Suurmäessä hän oli viides ja normaalimäessä kahdeksas. Planican lentomäen MM-kilpailuissa 2010 hän oli voittamassa Itävallalle joukkuekilpailun kultaa ja oli henkilökohtaisessa kilpailussa seitsemäs.


title: Thomas Morgenstern

text: Kaudella 2010–2011 Morgenstern saavutti seitsemän osakilpailuvoittoa, joista neljä ennen mäkiviikkoa. Mäkiviikolla hän voitti kokonaiskilpailun lisäksi Oberstdorfin ja Innsbruckin osakilpailut. Maailmancupin kokonaisvoiton Morgenstern varmisti kauden neljänneksi viimeisessä kilpailussa Vikersundissa. Oslon MM-kilpailuissa vuonna 2011 hän saavutti ensimmäisen henkilökohtaisen maailmanmestaruutensa voittamalla normaalimäen kilpailun. Samoissa kilpailuissa hän oli voittamassa Itävallalle myös normaalimäen sekä suurmäen joukkuekilpailun kultaa ja henkilökohtaista suurmäen hopeaa.


title: Thomas Morgenstern

text: Kaudella 2011–2012 Morgenstern voitti Bischofshofenin osakilpailun ja oli mäkiviikon lopputuloksissa toinen Gregor Schlierenzauerin jälkeen. Vikersundin lentomäen MM-kilpailuissa hän oli henkilökohtaisen kilpailun kahdeksas ja voitti joukkuekilpailun kultaa.


title: Thomas Morgenstern

text: Kaudella 2012–2013 Morgenstern oli Val di Fiemmen MM-kilpailuiden normaalimäessä viides. Joukkuemäestä hän voitti kultaa ja sekajoukkuemäestä hopeaa Itävallan joukkueessa.


title: Thomas Morgenstern

text: Kaudella 2013–2014 Morgenstern voitti Titisee-Neustadtin ensimmäisen kilpailun, mutta seuraavan päivän kilpailussa hän loukkaantui lievästi kaatuessaan hyppynsä. Morgenstern palasi hyppäämään mäkiviikolle ja sijoittui toiseksi Garmisch-Partenkirchenin osakilpailussa. Bischofshofenin osakilpailussa hän sijoittui kolmanneksi ja mäkiviikon kokonaistuloksissa Thomas Diethartin perässä toiseksi. Kulmin lentomäen harjoituksissa 10. tammikuuta 2014 hän menetti hyppynsä hallinnan pian hyppyrin nokan jälkeen ja putosi alastulorinteeseen. Hän sai vakavia vammoja päähänsä ja keuhkoihinsa. Sotšin olympialaisissa 2014 hän sai hopeaa joukkuemäessä ja oli 14:s normaalimäessä.


title: Thomas Morgenstern

text: Morgenstern ilmoitti uransa lopettamisesta 26. syyskuuta 2014.


title: Thomas Morgenstern

text: Morgensternillä on vuonna 2012 syntynyt tytär. Hän harrastaa jalkapalloa ja laskettelua.


title: Akryylinitriilibutadieenistyreeni

text: ABS eli akryylinitriilibutadieenistyreeni ((CH· CH·CHN)) on eräs kestävä muovilaatu. Se on jäykkää mutta kevyttä, ja hinnaltaan varsin edullista. Niinpä sen käyttökohteita ovat muun muassa erilaiset kypärät, kotitalous- ja konttorikoneet, kotelot, Lego-palikat, putket ja profiilit sekä veneet. ABS-muovia käytetään myös henkilöautojen korien helmoissa ja puskureissa polykarbonaatin sekoitteena PC/ABS. Lisäksi tietokoneiden ja tulostinten rungot ovat tavallisesti ABS-muovia.


title: Akryylinitriilibutadieenistyreeni

text: ABS-muovin monomeerit ovat akryylinitriili, butadieeni ja styreeni.


title: Akryylinitriilibutadieenistyreeni

text: ABS-muovilla on hyvä sitkeyden, jäykkyyden ja sulajuoksevuuden yhdistelmä sekä hyvä pinnanlaatu ja kiilto. Sen jännityssäröilyherkkyys on vähäisempi kuin polystyreenillä. ABS-muovilla on myös pieni staattinen sähköisyys ja se kestää hyvin heikkoja happoja ja emäksiä.


title: Akryylinitriilibutadieenistyreeni

text: Yhden ABS-kilon valmistamiseen tarvitaan kaksi kiloa raakaöljyä. Suurin ABS:n tuottaja on Chi Mei Taiwanissa. ABS-muovin yksi kauppanimi on Cycolac.


title: Andreas Kofler

text: Andreas Kofler (s. 17. toukokuuta 1984 Innsbruck) on itävaltalainen mäkihyppääjä.


title: Andreas Kofler

text: Kofler kilpaili ensimmäisen kerran mäkihypyn maailmancupissa kaudella 2002–2003. Hän sijoittui kolmanneksi Titisee-Neustadtin osakilpailussa joulukuussa ja toiseksi Bischofshofenin osakilpailussa tammikuussa. Keski-Euroopan mäkiviikon yhteispisteissä hän sijoittui neljänneksi. Maailmancupin loppupisteissä hän oli kuudestoista. Val di Fiemmen MM-kilpailuissa 2003 hän pääsi kilpailemaan vain joukkuemäessä, jossa Itävallan joukkue sijoittui viidenneksi.


title: Andreas Kofler

text: Kahtena seuraavana talvena Kofler ei päässyt samanlaiseen kuntoon kuin tulokaskaudellaan. Kaudella 2003–2004 hän oli maailmancupin lopputuloksissa 21:s ja seuraavalla kaudella 40:s. Mäkiviikolla hänen sijoituksensa mainittuina kausina olivat 30:s ja 50:s.


title: Andreas Kofler

text: Kaudella 2005–2006 Kofler palasi huipulle. Engelbergin osakilpailussa joulukuussa 2005 hän sijoittui kolmanneksi, ja Keski-Euroopan mäkiviikon yhteispisteissä hän oli kahdeksas. Ensimmäisen maailmancupin osakilpailuvoittonsa hän saavutti 4. helmikuuta 2006 Willingenissä. Hänen hyvä vireensä säilyi pian tämän jälkeen järjestetyissä Torinon olympialaisissa, joissa hän saavutti suurmäessä hopeaa vain 0,1 pisteen erolla voittaja Thomas Morgensterniin ja hyppäsi kaksi päivää myöhemmin Itävallan joukkuemäen kultaa voittaneessa joukkueessa. Normaalimäen kilpailussa hän sijoittui 11:nneksi.


title: Andreas Kofler

text: Kaudella 2006–2007 Kofler sijoittui Keski-Euroopan mäkiviikon yhteistuloksissa 12:nneksi. Sapporon MM-kilpailuissa hän voitti kultaa joukkuemäessä sekä sijoittui normaalimäessä kuudenneksi ja suurmäessä kahdeksanneksi ollen molemmissa toiseksi paras itävaltalainen.


title: Andreas Kofler

text: Kaudella 2007–2008 Kofler oli hyvässä kunnossa mutta koki kovia. Joulukuussa hän sijoittui Trondheimin ja Engelbergin kilpailuissa toiseksi maanmiehensä Thomas Morgensternin jälkeen. Engelbergin toisessa kilpailussa 23.12.2007 hän johti ensimmäisen kierroksen jälkeen mutta kaatui toisen, 139 metriä pitkän hyppynsä ja putosi viidenneksi. Viikkoa myöhemmin Oberstdorfissa hän menetti tasapainonsa 126-metrisen hyppynsä jälkeen ja kaatui ajautuen päin mäkimonttua reunustanutta mainosaitaa. Hänet vietiin ambulanssilla sairaalaan, mutta jo seuraavassa kilpailussa kaksi päivää myöhemmin hän oli mukana, tosin kauden aiempia kilpailuja huonommalla menestyksellä. Lentomäen MM-kilpailuissa Oberstdorfissa Kofler sijoittui henkilökohtaisessa kilpailussa 16:nneksi ja voitti joukkuekilpailussa kultaa.


title: Andreas Kofler

text: Kofler sijoittui maailmancupkauden 2008–2009 henkilökohtaisissa kilpailuissa vain kerran kymmenen parhaan joukkoon oltuaan seitsemäs Lahden normaalimäen kilpailussa. Seuraavalla kaudella hän palasi palkintosijoille lähes päivälleen kahden vuoden tauon jälkeen oltuaan kolmas Engelbergin kilpailussa 19. joulukuuta 2009. Mäkiviikolla Kofler voitti Oberstdorfin osakilpailun 29. joulukuuta 2009. Seuraavissa osakilpailuissa Garmisch-Partenkirchenissä ja Innsbruckissa hän sijoittui neljänneksi ja Bischofshofenissa viidenneksi, mutta voitti silti mäkiviikon kokonaiskilpailun 13,3 pisteellä ennen toiseksi tullutta Janne Ahosta. Vancouverin olympialaisissa Kofler sijoittui suurmäessä neljänneksi ja normaalimäessä 19:nneksi. Joukkuemäessä hän oli mukana Itävallan kultaa voittaneessa joukkueessa. Hän sijoittui vielä kolmanneksi kauden viimeisessä maailmancup-kilpailussa Oslossa ja oli cupin loppupisteissä neljäs.


title: Andreas Kofler

text: Kaudella 2010–2011 Kofler voitti Kuusamon osakilpailun, Engelbergin kolmannen osakilpailun sekä Sapporon toisen osakilpailun. Cupin kokonaispisteissä hän oli neljäs. Oslon MM-kilpailuissa hän sai hopeaa normaalimäen kilpailussa ja oli mukana Itävallan sekä normaalimäen että suurmäen joukkuekilpailun kultaa voittaneessa joukkueessa. Suurmäessä hän sijoittui neljänneksi. Kaudella 2011–2012 Kofler voitti kolme ensimmäistä osakilpailua Kuusamossa ja Lillehammerissa. Myöhemmin samalla kaudella hän voitti Engelbergin jälkimmäisen osakilpailun sekä Innsbruckin kilpailun. Mäkiviikolla hän sijoittui kolmanneksi. Vikersundin lentomäen MM-kilpailuissa hän saavutti joukkuekilpailun kultaa ja oli henkilökohtaisessa kilpailussa kuudes. Maailmancupin kokonaiskilpailussa hän sijoittui kolmanneksi. Kaudella 2012–2013 Kofler voitti Sotšin toisen osakilpailun ja Engelbergin ensimmäisen osakilpailun. Kaudella 2013–2014 hän sijoittui toiseksi Trondheimin osakilpailussa. Kaudella 2016–2017 hän oli Engelbergin ensimmäisessä kilpailussa kolmas.


title: David Irving

text: David John Cawdell Irving (s. 24. maaliskuuta 1938) on kiistelty brittiläinen historiaan keskittynyt kirjailija, joka on erityisesti ollut kiinnostunut toisesta maailmansodasta. Hänen 1960- ja 1970-lukujensa sotahistoriateoksensa saavuttivat suuren suosion. Irvingiä on arvostelu väitetyn holokaustin kieltämisen vuoksi, josta hän sai myös tuomion Itävallassa. Irvingin ammatillista uskottavuutta on nykyisin kyseenalaistettu, erityisesti sen jälkeen, kun hän alkoi esittää denialistista kritiikkiä vallitsevaa historiakäsitystä vastaan. .


title: David Irving

text: Irvingin ensimmäinen kirja "The Destruction of Dresden" (1963) käsitteli Dresdenin pommituksia helmikuussa 1945. Keskustelu Saksan kaupunkien ja siviilien pommituksien oikeutuksesta oli jo herännyt, ja Irvingin kirjasta tuli kansainvälinen myyntimenestys. Kirjan esittämä lukema Dresdenin pommitusten uhrien määrästä, 100 000–250 000 oli huomattavasti suurempi kuin aikaisemmat, ja muodostui tiedeyhteisön totuudeksi. Kirjaa ja sen esittämiä lukuja siteerattiin laajalti myös muissa teoksissa. Luvut perustuivat kuitenkin vain yhden haastateltavan arvioon, jolla ei ollut tukevia dokumentteja. Nykyinen arvio Dresdenin kuolonuhrien määrästä on 25 000–40 000, mutta eräät pommituksista selvinneet kaupungin asukkaat ovat pitäneet lukuja liian pieninä.


title: David Irving

text: Kirjallisten töiden tuotto vaikutti kaiken kaikkiaan niin lupaavalta, että Irving jättäytyi parin vuoden opiskelujen jälkeen vapaaksi kirjailijaksi. Hänen tuotantonsa alkupään teoksiin kuuluu "V-2, Hitlerin unelma", hyvin brittiläinen näkökulma Saksan ohjuskeskuksen pommituksiin. Syvempi kiinnostus sotaa koskevaan saksalaiseen näkökulmaan sai alkunsa, kun Irving käänsi saksalaisen tiedustelu-upseeri Reinhard Gehlenin muistelmat 1970-luvun alussa. Sittemmin Irvingin kirjoittamat historiikit ovat koskeneet pelkästään natsi-Saksan johtavia hahmoja, esimerkiksi Erwin Rommelia, Rudolf Hessiä ja Hermann Göringiä. Vielä 1980-luvulla hän kirjoitti Adolf Hitlerin sairauskertomuksen, mutta kirjamyynnin hiipuessa hänen teoksensa tulivat kantaa ottavammiksi.


title: David Irving

text: Irvingin kirjoista on suomeksi julkaistu "V-2, Hitlerin unelma" sekä sotamarsalkka Erwin Rommelin elämäkerta "Rommel" (Kirjayhtymä, 1979). Näissä kirjoissa Irvingin näkemykset holokaustista eivät vielä tulleet esiin.


title: David Irving

text: Vuosituhannen vaihteen tienoilla holokaustin tutkija Deborah Lipstadt mainitsi Irvingin olevan yksi vaarallisimmista holokaustin kiistäjistä. Irving haastoi Lipstadtin oikeuteen kunnianloukkauksesta, mutta hävisi paljon julkisuutta saaneen oikeudenkäynnin. Tuomari tuki Lipstadtin näkemyksiä siitä, että Irving on ”aktiivinen holokaustin kieltäjä”, juutalaisvastainen ja rasisti.


title: David Irving

text: Marraskuussa 2005 Itävallan poliisi pidätti Irvingin, ja helmikuussa 2006 hänet tuomittiin Itävallassa kolmeksi vuodeksi vankilaan holokaustin kieltämisestä. David Irving vapautettiin 13 kuukautta kestäneen ehdottoman vankeuden jälkeen 20. joulukuuta 2006 ehdolliseen vankeuteen odottamaan ylemmän oikeusasteen käsittelyä.


title: David Irving

text: Itseoppineen Irvingin historiankerronnasta poikkeavat näkemykset toisesta maailmansodasta, Adolf Hitleristä ja holokaustista ovat tuoneet hänelle ikonin aseman uusnatsien ja muiden holokaustin kieltäjien keskuudessa. Häntä on puheidensa ja kirjojensa vuoksi estetty astumasta Saksan ja Itävallan maaperälle. Molemmissa valtioissa holokaustin kieltäminen julkisesti on rikos. Häntä on myös estetty menemästä Kanadaan, Australiaan ja Uuteen-Seelantiin.


title: David Irving

text: Irving on ilmaissut rasistisia ja antisemitistisiä tunteita sekä julkisesti että yksityisesti. Irving on usein ilmaissut uskovansa uhkaavasta juutalaisesta salaliitosta, joka hallitsee maailmaa, ja että uskovat holokaustin todellisuuteen valmistettiin osana samaa väitettyä salaliittoa.


title: David Irving

text: Vuoden 2017 maaliskuussa uutisoitiin, että Cambridge collegen kirjasto siirtää Irvingin teokset pois näkyvistä, koska eräs juutalainen opettaja oli tehnyt asiasta valituksen. Siirron jälkeen kirjoja pystyy lukemaan kirjastossa vain eri pyynnöstä.


title: David Irving

text: Irving itse on kiistänyt olevansa holokaustin kieltäjä.


title: Holokaustin kiistäminen

text: Holokaustin kiistäminen on sen väittämistä, että juutalaisten kansanmurhaa – jota myöhemmin on alettu kutsua holokaustiksi – ei toisen maailmansodan aikana tapahtunut vallitsevan historiakäsityksen mukaisella tavalla. Ajatuksen kannattajat käyttävät usein termiä revisionismi.


title: Holokaustin kiistäminen

text: Holokaustin kiistävien väitteiden mukaan juutalaisten kansanmurhaa ei todellisuudessa tapahtunut tai se tapahtui olennaisesti pienemmässä mittakaavassa. Keskeisimpiä väitteitä ovat, ettei natsihallinto, Adolf Hitler tai kukaan muukaan koskaan antanut käskyä joukkotuholle, ettei ketään kaasutettu hengiltä, ja että väite oli vain sodanajan mustaa propagandaa, ja ettei saksalaisten hallussa missään vaiheessa ollut kuutta miljoonaa juutalaista. Väitteiden mukaan maailmansodan voittajavallat väärensivät massiivisen todistusaineiston, jolla maailma harhautettiin uskomaan ”valhe” miljoonien juutalaisten murhaamisesta. Harhautuksen tarkoituksena olisi ollut huomion kääntäminen pois liittoutuneiden omista raakuuksista, kuten Saksan kaupunkien strategisista pommituksista, sekä saksalaisten itsekunnioituksen murskaaminen ja sympatioiden hankkimisen juutalaisille Israelin valtion perustamisen aikoihin.


title: Holokaustin kiistäminen

text: Holokaustin kiistäminen on laitonta useissa maissa. Holokaustin kiistäjien mukaan jo se on todiste siitä, että vallitseva historiakäsitys on virheellinen. Tunnettuja holokaustin kiistäjiä ovat David Irving, Ernst Zündel, Robert Faurisson, Roger Garaudy ja Mark Weber. Esimerkiksi Irvingillä on historiantutkijan taustaa ja julkaisuja, mutta tiedeyhteisö pitää häntä nykyisin näennäistieteilijänä ja todistusaineiston vääristelijänä. Oikeus totesi vuonna 2001, että Irving on holokaustin kiistäjä, antisemiitti ja rasisti.


title: Holokaustin kiistäminen

text:
Holokaustin kiistäminen kuuluu olennaisena osana monien juutalaisvastaisten liikkeiden maailmankuvaan.
Holokaustin kiistävien tai sitä vähättelevien väitteitä:


title: Holokaustin kiistäminen

text: Edellä mainittujen asioiden lisäksi holokaustin kiistämiseen liittyy usein näkemys, jonka mukaan nykyisin vallitseva käsitys tapahtumien kulusta on seurausta juutalaisten salaliitosta, jonka tarkoituksena on edistää sionismin asiaa maailmassa. Tämän vuoksi holokaustin kiistämisen katsotaan olevan juutalaisvastaista eli antisemitismiä.


title: Holokaustin kiistäminen

text: Holokaustin kiistäminen on yleistä muslimimaailmassa. Juutalaisvastaisia näkemyksiä on luonut varsinkin juutalaisen Israelin valtion ja palestiinalaisten välinen vuosia jatkunut väkivaltainen konflikti. Holokausti väitetään keksityn tekosyyksi Israelin valtion perustamiselle ja sitä väitetään edelleen käytettävän Israelin politiikan tukemiseen. Toisaalta monet muslimit ajattelevat, että vaikka holokausti olisikin oikeasti tapahtunut, se ei silti olisi oikeuttanut juutalaisia perustamaan valtiota palestiinalaisten maille ja ottamaan haltuunsa Jerusalemia, yhtä islamin pyhimmistä kaupungeista. Iranin presidentti Mahmoud Ahmadinejad on antanut lausuntoja, joissa hän edustaa kumpaakin näistä näkökannoista. Ahmadinejadin lausunnot ovat herättäneet suurta närkästystä länsimaissa.


title: Holokaustin kiistäminen

text: Fatah-järjestön johtaja Mahmud Abbas sanoo sionistien tavoitteena olevan pitää yllä käsitystä kuudesta miljoonasta holokaustin juutalaisuhrista, jotta he voisivat saada solidaarisuutta ja yleisen mielipiteen puolelleen tukemaan sionistisia tavoitteita. Hänen mukaansa ”monet tutkijat” ovat päätyneet tuloksiin, että vain joitakin satoja tuhansia juutalaisia kuoli. Eräässä haastattelussa hän on kuitenkin kieltänyt ehdottomasti olevansa holokaustin kiistäjä, koska hän kuitenkin tunnustaa vähintään satojen tuhansien kuolleen. Hän ei kuitenkaan omien sanojensa mukaan ota kantaa siihen, kuoliko satoja tuhansia vai miljoonia juutalaisia. Toisaalta monet Hamas-järjestössä kiistävät holokaustin kokonaan.


title: Holokaustin kiistäminen

text: Lähi-idän muslimimaiden eräät poliittiset johtajat, kuten Syyrian, Iranin hallituksen jäsenet kuten myös palestiinalaisen Hamas-järjestön jäsenet ovat julkaisseet holokaustin kiistäviä lausuntoja. Holokaustin kiistämistä ovat jatkuvasti tukeneet useat arabijohtajat useiden tiedotusvälineiden kautta Lähi-idässä. 2002 Arabiliitto järjesti holokaustin kiistämiseen keskittyneen symposiumin Abu Dhabissa, Arabiemiraateissa.


title: Holokaustin kiistäminen

text: Holokaustin kiistävien tutkimusmenetelmiä on arvosteltu tarkoitushakuisuudesta ja piittaamattomuudesta silminnäkijöiden lausuntojen todistusarvoon.


title: Holokaustin kiistäminen

text: Miltei kaikki valtavirran historiantutkijat vastustavat holokaustin kiistävää näkemystä. Sen on nähty ”perustuvan hyväksyttyjen historiantutkimuksen standardien sijasta vihaan” ja olevan ”näennäistiedettä, joka hylkää koko historiallisen todistusaineiston luoman perustan”.


title: Holokaustin kiistäminen

text: Holokaustin kiistäminen on suoraan tai epäsuorasti kielletty kahdessatoista itsenäisessä valtiossa: Belgiassa, Israelissa, Itävallassa, Liechtensteinissa, Luxemburgissa, Portugalissa, Puolassa, Ranskassa, Romaniassa, Saksassa, Sveitsissä ja Tšekissä. Slovakiassa se oli kiellettyä vuosina 2001–2005. Myös Espanja dekriminalisoi holokaustin kiistämisen lokakuussa 2007. Alankomaat, Ruotsi, Tanska, Italia ja Yhdistynyt kuningaskunta ovat hylänneet ehdotukset holokaustin kiistämisen kieltävistä laeista.


title: Holokaustin kiistäminen

text: Monissa maissa lait koskevat laajemmassa mittakaavassa julkista herjausta tai kansanryhmää vastaan kiihottamista, kuten Kanadassa ja Britanniassa. Euroopan komission tietoverkkorikoksia koskevan sopimuksen lisäpöytäkirjassa vuodelta 2003 kielletään kansanmurhan tai rikosten ihmisyyttä vastaan kiistäminen, törkeä vähättely, hyväksyntä tai puolustelu automaattista tietojenkäsittelyä apuna käyttäen.


title: Holokaustin kiistäminen

text: Monet holokaustin kyseenalaistajat puolustelevat toimintaansa sananvapaudella ja katsovat holokaustin kiistämisen kieltävien lakien rajoittavan sitä. Euroopan komissio, ihmisoikeustuomioistuin ja ovat torjuneet argumentit, joiden mukaan holokaustin kiistämisen kieltäminen lailla on ristiriidassa Euroopan ihmisoikeussopimuksen ja kansainvälisen ihmisoikeuksien julistuksen kanssa.


title: Ilkka Tuomi

text: Ilkka Tuomi on suomalainen tietojenkäsittelytieteen ja etenkin internetin sekä innovaatioverkostojen tutkija. Hän on julkaissut useita kirjoja ja artikkeleja, joista etenkin Mooren lakia arvosteleva artikkeli "First Monday" -lehdessä vuodelta 2002 on tunnettu. Tuomi on ollut tutkijana Nokian tutkimuskeskuksessa sekä Euroopan komission yhteisesä tutkimuskeskuksessa (Joint Research Center) Sevillassa.


title: Ennenpyhitettyjen lahjain liturgia

text: Ennenpyhitettyjen lahjain liturgia eli EPL, myös paastoliturgia, on ortodoksisessa kirkossa jumalanpalvelus, joita toimitetaan pääsiäistä edeltävän Suuren paaston aikana silloin kun ei kanonien mukaan voida pitää normaalia liturgiaa. Suuren paaston aikana normaalit liturgiat pidetään yleensä vain sunnuntaisin ja ennenpyhitettyjen lahjain liturgiat (eräin poikkeuksin) arkipäivinä.


title: Ennenpyhitettyjen lahjain liturgia

text: Perimätiedon mukaan Rooman paavi Gregorios Dialogos matkustaessaan Konstantinopolissa kirjoitti silloin yleisesti toimitettavan paastoliturgian ylös.


title: Ennenpyhitettyjen lahjain liturgia

text: Ennenpyhitettyjen lahjain liturgioita pidetään paaston aikana arkipäivinä, yleensä keskiviikkona ja perjantaina, koska Suuren paaston aikana katsotaan ihmisten tarvitsevan palveluksia ja mahdollisuuden osallistua eukaristiaan normaalia enemmän. Ennenpyhitettyjen lahjain liturgiassa ei valmisteta ehtoollistarvikkeita, vaan ehtoolliseen käytetään edellisenä sunnuntaina siunattuja ehtoollislahjoja, jotka jaetaan ehtoollispalveluksen yhteydessä.


title: Ennenpyhitettyjen lahjain liturgia

text: Ennenpyhitettyjen lahjojen liturgia on yleissävyltään katumuksentäyteinen; toistuvasti polvistutaan ja kumarretaan usein maahan. Efraim Syyrialaisen paastorukous on olennaisessa asemassa.


title: Veikko Itkonen

text: Jalo Veikko Itkonen, pseudonyymi Aulikki Ura, (16. huhtikuuta 1919 Kauniainen – 29. maaliskuuta 1990 San Diego, Kalifornia, Yhdysvallat) oli suomalainen radioselostaja, elokuvaohjaaja- ja -tuottaja. Itkonen toimi itsenäisenä tuottajana vuodesta 1945, jolloin hän tuotti Jorma Nortimon ohjaaman elokuvan "Tähtireportterit tulevat". Itkonen oli naimisissa Eija Karipään kanssa, joka näytteli lähes kaikissa hänen näytelmäelokuvissaan.


title: Veikko Itkonen

text: Itkonen tuotti dokumentteja ("Matka mustien maanosaan"), draamoja ("Silmät hämärässä"), komedioita ("Mullin mallin") sekä alkoholistitarinan (Jack Witikan ohjaus "Mies tältä tähdeltä").


title: Veikko Itkonen

text: Itkonen sai 1963 Jussi-palkinnon vuonna elokuvasta "Vaarallista vapautta".


title: Veikko Itkonen

text: Itkonen osti 1944 tuotantoyhtiö Filmi-Kuva Oy:n, jonka nimissä hän aloitti elokuvilla "Tähtireportterit tulevat" ja "Kohtalo johtaa meitä". Vuodesta 1951 alkaen hän valmisti uutiskatsauksensa Tuotanto Veikko Itkosen nimissä. "Näin syntyi nykypäivä" oli niistä ensimmäinen. Filmi-Kuva Oy:n hän otti uudelleen käyttöön vuoden 1961 lopussa.


title: Veikko Itkonen

text: Verorästien aiheuttamien ongelmien vuoksi Itkonen myi vuonna 1963 tuotantonsa Yleisradiolle ja muutti ulkomaille. Kauppaan kuului myös tuotantoyhtiön studio ja henkilökunta.


title: Veikko Itkonen

text: Näiden lisäksi runsaasti selostustehtäviä muun muassa "Puolustusvoimain katsauksissa"


title: Veikko Itkonen

text: Veikko Itkosen tuotantoa Yleisradion Elävässä arkistossa:


title: Erkki Karu

text: Erkki Karu (vuoteen 1907 Erland Fredrik Kumlander, vuosina 1907–1911 Erland Kultavaara; 10. huhtikuuta 1887 Helsinki – 8. joulukuuta 1935 Helsinki) oli suomalainen elokuvaohjaaja, -käsikirjoittaja ja -tuottaja. Karua pidetään suomalaisen elokuvan peruskiven laskijana, niin taiteellisesti kuin kaupallisestikin.


title: Erkki Karu

text: Valmistettuaan Tampereella vuonna 1919 Frans Ekebomin kanssa lyhyitä elokuvakomedioita Karu perusti Karl Fagerin ja Teuvo Puron kanssa Suomi-Filmin ja myöhemmin T. J. Särkän kanssa Oy Suomen Filmiteollisuuden, Suomen elokuvahistorian kaksi merkittävintä tuotantoyhtiötä. Karu toimi Suomi-Filmissä pääohjaajana sekä tuottajana vuosina 1919–1933 ja Oy Suomen Filmiteollisuudessa vuosina 1933–1935. Hän teki ensimmäiset elokuvafilmatisoinnit Suomen kansallisaarteina pidetyistä teoksista "Koskenlaskijan morsian" ja "Nummisuutarit". Trilogia "Meidän poikamme" (1929–1934) korostaa puolustusvoimien merkitystä Suomessa.


title: Erkki Karu

text: Karu oli naimisissa kiertuenäyttelijä Elli Kylmäsen kanssa. He saivat kaksi lasta, Olavin (1916–1992) ja Sinikan (1917–1994).


title: Brock Lesnar

text: Brock Edward Lesnar (s. 12. heinäkuuta 1977 Webster, Etelä-Dakota) on yhdysvaltalainen showpainija ja vapaaottelija. Ensiesiintymisenä showpainijana Lesnar teki vuonna 2000. Lesnar oli menehtyä akuuttiin paksusuolen umpipussitautiin vuonna 2010. Lesnar asuu nykyään Saskatchewanissa, Kanadassa. Hän on huhtikuusta 2017 lähtien ollut WWE Raw:n raskaansarjan mestari.


title: Brock Lesnar

text: Brock Lesnar menestyi erinomaisesti painijana opiskellessaan Minnesotan yliopistossa. Hän voitti Yhdysvaltain yliopistojen "The National Collegiate Athletic Association (NCAA)" korkeimman divisioonan raskaan sarjan mestaruuden vuonna 2000.


title: Brock Lesnar

text: Lesnar allekirjoitti sopimuksen WWF:n kanssa, joka lähetti hänet Ohio Valley Wrestling (OVW) organisaatioon kehitysprojektiin. Lesnar tutustui siellä tulevaan ystäväänsä ja manageriinsa Paul Heymaniin. Lesnar muodosti yhdessä entisen college huonekaverinsa Shelton Benjaminin kanssa tag team joukkueen "The Minnesota Stretching Crew". He voittivat yhdessä Eteläisen tag team mestaruuden kolmeen otteeseen. Lesnar paini myös Big Show:n kanssa ja voitti yhden ottelun yhdessä Mark Henryn ja Jack Blackin tag teamia vastaan. Lesnar ja Benjamin menettivät ensimmäisen kerran helmikuussa voitetun mestaruutensa huhtikuussa 2001 Damien ja Payne tag teamille. Lesnar ja Benjamin voittivat heti seuraavana kuukautena tag team mestaruuden takaisin ja onnistuivat puolustamaan sitä kesäkuussa Perry Saturn ja Dean Malenko tag teamia vastaan. Kolmannen kerran Lesnar voitti tag team mestaruuden Benjaminin kanssa lokakuussa 2001 Rico Constantinoa ja The Prototypea vastaan.